text:
दिल्ली,मिथिला मिरर-सम्पादकीयः मिथिलाक इतिहास आ भूगोलक विषय में शायद दुनिया निक जेना जानैत अछि। सभ्यता आ संस्कृति मिथिला कें विरासत में भेटल अहि। वर्तमान में मैथिल अपन अलग पहिचानक लेल लड़ाई लडि़ रहल छथि। अलग मिथिला राज्यक मांगक लेल आंदोलन आब शनैः-शनैः सड़क सं संसद धरि देखल आ सुनल जा रहल अछि। मुदा मिथिला राज्यक मांगक बादो आई मैथिली कें जतय हेवाक चाहि ओ नहि अछि। नइ मैथिली भाषाक ओ पहचान भय सकल आ नइ मैथिली काला वा कि साहित्य विश्व स्तर पर अपन कोनो खा़स पहिचान बनेवा में कामयाब भेल।
एहन बात नहि अछि कि हमरा ओहि ठाम कहियो पंडित, ज्ञानी आ कि विभूति लोकनिक कमी रहल। गुरू-शिष्यक परंपरा सं लय दशकर्म में हमरा लोकनि सदिखन अलग पहचान रखलौ। मुदा समयक संग हमरा लोकनि अपना-आप कें प्रचार नहि कय सकलौ। सिर्फ प्रचारे मात्र नहि अपितु मैथिलीक प्रति बहुसंख्यक रूप में प्रवासी वा गैरप्रवासी मैथिलक उपेक्षा सेहो मैथिलक मार्ग प्रशस्त करवा में सब सं पैध अवरोधक बनल। एकटा सर्वेक मानी त मैथिली विश्वक दोसर सब सं मधुर भाषा अछि, मुदा आई मैथिलीक जे स्थिति अछि ओ अपने लोकनिक सोझा अछि।
भारतक संग नेपाल में मैथिली कें संवैधानिक भाषाक अधिकार भेटल अछि। नेपाल में मैथिली प्रति किछु गोटे समर्पित भाव सं लागल छथि मुदा भारत में अहिक बहुत पैघ कमी देखल जा रहल अछि। भारत में सेहो किछु गोटे प्रतिवद्ध रूप सं मैथिलीक उद्घार में लागल छथि, मुदा हुनका लोकनि के नित नव समस्या सं दू-चाइर होवाह पड़ैत छनि। दोसर दिस मैथिल लोकनि के मानसिकता कें सेहो बदलवाक ज़रूरत छनि। खा़स कय ओहि मैथिल समाज कें जे अपना आप के समृद्ध बुजहैत छथि। इ कहवा में कोनो अतिश्योक्ति नहि कि ओहि मध्यवर्गीय समाजक कारणें मैथिली उपेक्षित अहि।
कम सं कम ओहि समाज के सोचवाक चाहि कि मैथिली एकटा समृद्ध भाषा थिक आ अहि भाषा सं अर्थोपार्जन सेहो भय सकैत अछि। संवैधानिक भाषा हेवाक बाद सं आब भारत में किछु प्रतिवद्ध युवा मैथिल लोकनि देशक सब सं उच्च प्रतियोगिता परीक्षा अर्थात सिविल सेवा तक सेहो उतीर्ण कय मिथिला मान-सम्मान बढे़वाक लेल आगु एलथि। इ कर्तव्य ओहि मैथिलानी कें छनि जे घर में छथि आ शिक्षित छथि। कम सं कम हुनका सब कें अपन बच्चा कें अहि बातक ज्ञान देनाई आवश्यक जे मैथिली सं अहांक पहचान जुड़ल अछि, मैथिलीये सं अहाकं सभ्यता आ संस्कृति जुड़ल अछि।
इतिहास गवाह अछि की आइ धरि संपूर्ण विश्व में जे कियो महान् कहेलनि ओ सब अपन मातृ भाषाक बदौलत। चाहे ओ गुरू रविंद्र नाथ ठाकुर होइथ वा कि सेक्स पियर, जेम्स वाॅट, एडिसन, पास्क्ल, न्यूटन, ग्राहम बेल आ एहन-एहन सैकड़ों नाम। लेकिन हुनका लोकनिक संग एकटा खास बात इ छल जे हिनका लोकनिक लेखनी आ कृत के कामयाबीक बाद हुनकर समाज हुनक कृति आ नामक मार्केटिंग कैलनि। मुदा बात जखन विद्यापतिक आवैत अछि कथित रूप सैकड़ों संस्था बाबा विद्यापतिक नाम के दोहन कय अपन आजिविका चलेवाक कार्य करैत छथि। भाषाक ज्ञान रखनाइ निक बात थिक आ जतेक भाषा सीख सकी ओ व्यक्तिक लेल ओकर पहचान के आओर प्रगाढ़ करवा में मदद करैत अछि। विश्वक सब भाषा सीखु मुदा मैथिली के इ कहि अपमानित केनाई कि इ भुच्चर आ गवारक भाषा थिक इ अधिकार बहुसंख्यक मैथिल कें के देलक ?
23 नवंबर 2013 कय ज़ी टीवीक कार्यक्रम डांस इंडिया डांसक सेट पर मशहूर भोजपुरी गायक पवन सिंहक गीत ‘जि़ला टाॅप लागेलु‘ पर एकटा प्रतिभागी नृत्य प्रस्तुत केलक जेकरा देख मोन प्रसन्न भय गेल। आइ भोजपुरी विश्वक हर जगह धमाका कय रहल अछि हर मंच पर भोजपुरिया सब शान सं भोजपुरीक लेल लड़ी रहल छथि। नइ हुनका लोकनि कें भोजपुरी बजवा में कोनो शर्म होईत छनि आ नहि ओ अपना बच्चा कें इ संदेश दैत छथि कि भोजपुरी बुरवक लोकक भाषा थिक। बस एतवे अंतर अहि मैथिल आ भोजपुरिय में। जाहि ठामक संस्कृति मैथिली सं कम समृद्ध रहितो आइ हर मंच पर जगह लय रहल अछि आ मैथिली अपन आंखि सं नोर बहेवाक लेल विवश अछि।
हम समस्त मैथिल जन सं हाथ जोडि़ विनती करैत छी जे मैथिलीक विषय में अपने लोकनिक हृदय में जे विचार अछि ओकरा त्यागी अहि सोच लय आगु बढ़ल जाउ कि मैथिली सांस्कृतिक भाषाक संग आर्थिक भाषा सेहो बनि सकैत अछि। ख़ास कय हम किछु मैथिल विभूति के आग्रह करवनि जे ओ लोकनि आओर जा़ेर-शोर सं मैथिलक प्रचार में लागौथ। मुख्य रूप सं सर्वश्री महेंद्र मलंगिया, डा. राजेंद्र विमल, धिरेंद्र प्रेमर्शी, रूपा जी, मुरली धर, सिया राम झा सरस, डा. चंद्रमणि झा, डा. भीम नाथ झा, युवा नाट्यकार आनंद कुमार झा सहित ओ नाम जे हम नहि लेलौ सब सम्मानित मैथिलजन, मैथिलीक विकासक लेल आओर जोर-शोर सं प्रयासरत्त होइथ।
ज़रूरत अछि मैथिलक सोच बदलवाक। जौं सोच में बदलाव हेतै त मैथिली विश्वक हर मंच पर अपन उपस्थिति दर्ज करवायत।
मैथिली भाषाक प्रचार करौथ मैथिलजन
दिल्ली,मिथिला मिरर-सम्पादकीयः मिथिलाक इतिहास आ भूगोलक विषय में शायद दुनिया निक जेना जानैत अछि। सभ्यता आ संस्कृति मिथिला कें विरासत में भेटल अहि। वर्तमान में मैथिल अपन अलग पहिचानक लेल लड़ाई लडि़ रहल छथि। अलग मिथिला राज्यक मांगक लेल आंदोलन आब शनैः-शनैः सड़क सं संसद धरि देखल आ सुनल जा रहल अछि। मुदा मिथिला राज्यक मांगक बादो आई मैथिली कें जतय हेवाक चाहि ओ नहि अछि। नइ मैथिली भाषाक ओ पहचान भय सकल आ नइ मैथिली काला वा कि साहित्य विश्व स्तर पर अपन कोनो खा़स पहिचान बनेवा में कामयाब भेल।


c: text/html

text:
पटना | प्राचीन विश्वविद्यालय मे स एक पटना विश्वविद्यालय मे 28 साल बाद 11 दिसंबर कए छात्र संघ क चुनाव करेबाक घोषणा भ गेल अछि। एहि स जतए छात्र संगठन मे प्रसन्नता अछि ओतहि चुनाव स माहौल सेहो गरमा रहल अछि। पटना विश्वविद्यालय क कुलपति प्रो़ शंभुनाथ सिंह चुनाव घोषणा करैत कहला जे इ चुनाव लिंगदोह कमेटी क सिफारिश क आधार पर नहि भ सकत।
ओना त सबटा छात्र संगठन एकर स्वागत के लक अछि आ कहलक अछि जे एहि स छात्रक समस्या क नीक स निदान भ सकत, मुदा राष्ट्रीय जनता दल (राजद) क छात्र इकाई क बिहार प्रदेश अध्यक्ष स्वदेश कुमार कहला अछि जे चुनाव लिंगदोह कमेटी क सिफारिश क आधार पर नहि भेला स हम सब दुखी छी। ओना किछु छात्र नेता कोर्ट जेबाक गप सेहो केलथि मुदा एखन अपन नाम जाहिर करबा स परहेज केलथि।
छात्र जनता दल (युनाइटेड) क प्रदेश अध्यक्ष रंजन कुमार कुलपति क एहि फैसला कए हिम्मत वाला फैसला करार देलथि आ कहला जे चुनाव न केवल पटना विश्वविद्यालय मे, बल्कि राज्य क सबटा विश्वविद्यालय मे हेबाक चाही।
भारतीय राष्ट्रीय छात्र संगठन (एनएसयूआई) क नेता वरुण सेहो एहि फैसला क स्वागत केलथि, मुदा ऑल इंडिया स्टूडेंट्स एसोसिएशन (आइसा) क नेता अभ्युदय क कहब अछि जे इ छात्र संगठन क लड़ाई क पहिल जीत छी। छात्र क भावना क ख्याल आ ओकर समस्या क समाधान नहि विश्वविद्यालय प्रशासन क सकैत अछि आ नहि सरकार। छात्र क ख्याल छात्र संगठन टा क सकैत अछि। ऑल इंडिया स्टूडेंट्स फेडरेशन (एआईएसएफ ) क सुशील कुमार सेहो कुलपति क एहि निर्णय कए सही कहला अछि।
गौरतलब अछि जे बिहार क कोनो विश्वविद्यालय मे वर्ष 1984 क बाद छात्र संघ क चुनाव नहि भेल अछि। एहि चुनाव लेल छात्र संगठन बराबर आंदोलनरत रहल अछि।
बिहार मे अंतिम छात्र संघ क चुनाव वर्ष 1984 मे पटना विश्वविद्यालय मे भेल छल। एहि स पूर्व मगध विश्वविद्यालय मे 1980 मे छात्र संघ क चुनाव भेल छल। एकर बाद छात्र संघ चुनाव क मांग लगातार उठैत रहल मुदा चुनाव नहि भेल।
ज्ञात हुए जे राजद अध्यक्ष लालू प्रसाद, भारतीय जनता पार्टी (भाजपा) क नेता आ राज्य क उपमुख्यमंत्री सुशील कुमार मोदी, स्वास्थ्य मंत्री अश्विनी चौबे पटना विश्वविद्यालय छात्र संघ क नेता रहल छथि। 28 वर्ष पूर्व भेल चुनाव मे शंभु शर्मा अध्यक्ष आ रणवीर नंदन महासचिव निर्वाचित भेल छलाह।
एहि वर्ष नौ जनवरी कए मुख्यमंत्री नीतीश कुमार जखन पटना कॉलेज क दौरा केने छलाह, तखन ओ स्पष्ट कहने छलाह जे राजनीति कए प्रोत्साहित करबा लेल छात्र संघ चुनाव क आवश्यकता अछि। तखने स इ तय मानल जा रहल छल जे आब छात्र संघ चुनाव होएत।
उल्लेखनीय अछि जे बिहार मे कुल 15टा विश्वविद्यालय अछि। दरभंगा बिहार क एहन एक मात्र शहर अछि, जाहि ठाम एकहि परिसर मे दूटा विश्वविद्यालय अछि- ललित नारायण मिथिला विश्वविद्यालय आ कामेश्वर सिंह दरभंगा संस्कृत विश्वविद्यालय। एहि दूनू विश्वविद्यालय मे सेहो तीन दशक से छात्र संघ चुनाव नहि भ सकल अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna

robotstxt: allowed

filter: keep


text:
पटना। बिहार मे सार्वजनिक निजी भागीदारी क तहत स्वास्थ्य क्षेत्र मे भेल एकटा अदभुत पहल इ साबित क देलक अछि जे कोना तकनीक क इस्तेमाल स ग्रामीण क्षेत्र मे स्वास्थ्य प्रणाली मे अहम सुधार आनल जा सकैत अछि। इ पहल बिल ऐंड मेलिंडा गेट्स फाउंडेशन केलक अछि। ‘अनन्या’ नाम क एहि परियोजना मे मोबाइल मे इस्तेमाल भ रहल मूल्य वर्धित सेवा क बखूबी इस्तेमाल भेल अछि। एकर तहत गर्भवती महिला आ माता कए जीवन रक्षक संदेश पठाउल जाइत अछि। एतबे नहि एहि अदभुत पहल क तहत स्वास्थ्य कर्मी कए हुनकर मोबाइल क जरिये स्वास्थ्य प्रशिक्षण सेहो देल जाइत अछि।
एहि परियोजना क विकास बेंगलूर स्थिति मूल्य वर्धित सेवा प्रदाता ऑनमोबाइल केलक अछि। फाउंडेशन क अनुसार एकर तहत दूटा सेवा मोबाइल कुंजी आ मोबाइल एकेडमी बिहार क आठटा जिला मे शुरू कैल गेल अछि। धीरे-धीरे अन्य जिला मे एकर शुरुआत होएत। मोबाइल कुंजी सेवा गर्भवर्ती महिला आ माता सब कए मातृत्व आ शिशु देखभाल क विषय पर जीवन रक्षक संदेश दैत अछि। इ संदेश सामुदायिक स्वास्थ्य कर्मी क मोबाइल फोन स मुफ्त शॉर्ट कोड्स डायल क प्राप्त कैल जा सकैत अछि।
फाउंडेशन एहि सेवा क शुरुआत लेल एयरटेल, आइडिया, टाटा, रिलायंस आ वोडाफोन सहित पांचटा दूरसंचार कंपनी संग समझौता केलक अछि। सस्ता दर पर इ सेवा पहुंचेबा लेल इ कंपनी अपन मानक आईवीआर दर 90 प्रतिशत तक कम करबा पर सहमत भ गेल अछि। बिल ऐंड मेलिंडा गेट्स फाउंडेशन क वरिष्ठï प्रोग्राम अधिकारी कहला जे ओ अपन सहयोगी बीबीसी मीडिया एक् शन क मदद स हम राज्य मे किछु सर्वेक्षण केलहुं जाहि स हमरा एहि सोच पर मुहर लागि गेल जे ग्रामीण महिला तक पहुंचेबा लेल मोबाइल फोन सबस बेहतर माध्यम भ सकैत अछि। हम देखलहुं जे राज्य मे 80 प्रतिशत ग्रामीण महिला लग मोबाइल फोन क पहुंच अछि जखनकि मात्र 25 प्रतिशत लग रेडियो बा टेलीविजन अछि।
बिहार मे करीब 200,000 सामुदायिक स्वास्थ्य कर्मी छथि जाहि मे स 40,000 एहि नव सेवा क जद मे आबि गेलाह अछि। बीबीसी मीडिया एक्शन क परियोजना प्रबंधक प्रियंका दत्त कहैत छथि जे इ अदभुत पहल नहि केवल तकनीक क बेहतर इस्तेमाल कए देखा रहल अछि बल्कि इ लोकक जीवन मे सेहो सकारात्मक बदलाव आइन रहल अछि। सार्वजनिक-निजी भागीदारी एकरा सस्ता आ टिकाऊ बना देलक अछि। ‘अनन्या’ क शुरुआत 2011 मे भेल छल जे बिहार सरकार आ बिल ऐंड मेलिंडा फाउंडेशन क बीच आपसी सहयोग क मसौदे पर आधारित छल।
साभार- बीएस हिंदी।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
कुरुक्षेत्र युद्ध
कुरुक्षेत्र युद्ध कौरवसभ आ पाण्डवसभक मध्य कुरु साम्राज्य के सिंहासनक प्राप्ति के लेल लडल गेल छल। महाभारत के अनुसार ई युद्धमे भारतक प्रायः सभ जनपदसभ भाग लेनए छल। महाभारत आ अन्य वैदिक साहित्यसभ के अनुसार ई प्राचीन भारत मे वैदिक काल के इतिहासक सभसँ बडका युद्ध छल। [१] ई युद्धमे लाखो क्षत्रिय योद्धा मारल गेल जेकर परिणामस्वरूप वैदिक संस्कृति तथा सभ्यताक पतन भऽ गेल छल। ई युद्धमे सम्पूर्ण भारतवर्ष के राजासभक अतिरिक्त बहुतसँ अन्य देशसभक क्षत्रिय वीरसभ सेहो भाग लेनए छल आ सभ गोटेक वीर गति प्राप्त भऽ गेल। [२] ई युद्ध के परिणामस्वरुप भारतमे ज्ञान आ विज्ञान दुनु के साथ-साथ वीर क्षत्रीसभक अभाव भऽ गेल। एक प्रकारसँ वैदिक संस्कृति आ सभ्यता जे विकास के चरम पर छल ओकर एकाएक विनाश भऽ गेल। प्राचीन भारतक स्वर्णिम वैदिक सभ्यता ई युद्धक समाप्ति के साथ ही समाप्त भऽ गेल। ई महान युद्धक ओ समय के महान ऋषि आ दार्शनिक भगवान वेदव्यास अपन महाकाव्य महाभारत मे वर्णन केलक, जेकरा सहस्राब्दिसभ धरि सम्पूर्ण भारतवर्षमे गावि एवं सुनि के याद रखल गेल। [३]
महाभारत मे मुख्यतः चन्द्रवंशीसभक दुई परिवार कौरव आ पाण्डव के बीच भेल युद्धक वृत्तान्त अछि। १०० कौरवसभ आ पाँच पाण्डवसभक बीच कुरु साम्राज्यक भूमि के लेल जे संघर्ष चलल ओहिसँ अन्तत: महाभारत युद्धक सृजन भेल। उक्त युद्धक हरियाणा मे स्थित कुरुक्षेत्र के आसपास भेल मानल जाइत अछि। ई युद्धमे पाण्डव विजयी भेल छल। [१] महाभारत मे ई युद्ध के धर्मयुद्ध कहल गेल अछि, किया कि ई सत्य आ न्याय के लेल लडल जाए वाला युद्ध छल। [२] महाभारत कालसँ जुडल अनेकौं अवशेष दिल्ली मे पुराना किल्ला मे मिलैत अछि। पुराना किला के पाण्डवसभक किल्ला सेहो कहल जाइत अछि।[४] कुरुक्षेत्र मे सेहो भारतीय पुरातत्त्व सर्वेक्षण विभाग द्वारा महाभारत काल के वाण आ भाला प्राप्त भेल अछि।[५] गुजरात के पश्चिमी तट पर समुद्रमे डूबल ७०००-३५०० वर्ष पुरान शहर खोजल गेल अछि[६], जेकरा महाभारतमे वर्णित द्वारका के सन्दर्भसभसँ जोडल गेल[७], एकर बाहेक बरनावा मे सेहो लाक्षागृह के अवशेष मिलैत अछि[८], ई सभ प्रमाण महाभारतक वास्तविकता के सिद्ध करैत अछि।
पृष्ठभूमि[सम्पादन करी]
महाभारत युद्ध होए के मुख्य कारण कौरवसभक उच्च महत्वाकाङ्क्षासभ आ धृतराष्ट्रक पुत्र मोह छल। कौरव आ पाण्डव आपसमे सहोदर भाई छल। वेदव्यास जी सँ नियोग के द्वारा विचित्रवीर्यक भार्या अम्बिका के गर्भसँ धृतराष्ट्र आ अम्बालिका के गर्भसँ पाण्डु उत्पन्न भेल। धृतराष्ट्र गान्धारी के गर्भसँ एक सय पुत्रसभक जन्म देलक, ओहीमे दुर्योधन सभसँ पैग छल। पाण्डु के युधिष्ठिर, भीम, अर्जुन, नकुल, सहदेव आदि पाँच पुत्र भेल| धृतराष्ट्र जन्मसँ ही नेत्रहीन छल अतः हुनकर जगह पर पाण्डु के राज देल गेल जाहिसँ धृतराष्ट्र के सदा पाण्डु आ ओकर पुत्रसभसँ द्वेष रहै लगल। ई द्वेष दुर्योधन के रूप मे फलीभूत भेल आ शकुनि ई आगि मे घी के कार्य केलक। शकुनि के कहै पर दुर्योधन बचपन सँ लके लाक्षागृह धरि अनेकौं षडयन्त्र केलक। मुद्दा प्रत्येक बेर ओ विफल रहल। युवावस्थामे आवय पर जखन युधिष्ठिर के युवराज बना देल गेल तँ ओ हुनका लाक्षागृह भेजवा के मारै के कोशिश केलक मुद्दा पाण्डव बचि गेल। पाण्डवसभक अनुपस्थितिमे धृतराष्ट्र दुर्योधन के युवराज बना देलक मुदा जखन पाण्डवसभ फेरसँ आवि अपन राज्य वापिस माङ्गलक् तँ हुनका राज्य के नाम पर खण्डहर रुपी खाण्डव वन देल गेल। धृतराष्ट्र के अनुरोध पर गृहयुद्ध के संकट सँ बचेवाक लेल युधिष्ठिर ई प्रस्ताव सेहो स्वीकार करि लेलक। पाण्डवसभ श्रीकृष्ण के सहायतासँ इन्द्र के अमारावती पुरी जतेक भव्य नगरी इन्द्रप्रस्थ के निर्माण केलक। पाण्डवसभ विश्वविजय करि के प्रचुर मात्रामे रत्न एवं धन एकत्रित केलक आ राजसूय यज्ञ केलक। दुर्योधन पाण्डवसभ के उन्नति देखि नै पाओलक आ शकुनि के सहयोगसँ द्यूतमे छ्लसँ युधिष्ठिरसँ ओकर सारा राज्य जीत लेलक आ कुरुराज्य सभामे द्रौपदी के निर्वस्त्र करै के प्रयास करि ओकरा अपमानित केलक। सम्भवतः एही दिन महाभारत के युद्ध के बीज पडि गेल छल। अन्ततः पुनः द्यूतमे हारि के पाण्डवसभक १२ वर्ष के ज्ञातवास आ १ वर्षक अज्ञातवास स्वीकार केनाए पडल। मुद्दा जखन ई शर्त पूरा करै पर सेहो कौरवसभ पाण्डवसभक हुनकर राज्य दैऽ सँ मना करि देलक। तँ पाण्डवसभक युद्ध करै के लेल बाधित होए पडल, मुद्दा श्रीकृष्ण युद्ध रोकवाक हर-तरहके सम्भव प्रयास करै के सुझाव देलक।
तखन श्रीकृष्ण पाण्डवसभक तरफसँ कुरुराज्य सभामे शान्तिदूत बनि के गेल आ ओतय श्रीकृष्ण दुर्योधनसँ पाण्डवसभक केवल पाँच गाम दऽ के युद्ध टालै के प्रस्ताव रखलक्। मुद्दा जखन दुर्योधन पाण्डवसभक सुईयाँ के नोङ्क जतेक सेहो भूमि दैऽ सँ मना करि देलक तँ अन्ततः युधिष्ठिर के युद्ध करि के लेल बाधित होए पडल। ई प्रकार कौरवसभ ११ अक्षौहिणी तथा पाण्डवसभ ७ अक्षौहिणी सेना एकत्रित करि लेलक। युद्धक तैयारी पूर्ण करै के बाद कौरव आ पाण्डव दुनु दल कुरुक्षेत्र पहुँचल, जतय ई भयङ्कर युद्ध लडल गेल [९] कुरुक्षेत्र के ओ भयानक आ घमासान संहारक युद्धक अनुमान महाभारत के भीष्म पर्वमे देल एक श्लोक [१०] सँ लगाएल जा सकैत अछि कि
ऐतिहासिकता[सम्पादन करी]
- महाभारत युद्धक साधारणतया वैदिक युग मे लगभग ९५० ईसा पूर्व के समय के मानल जाइत अछि।[११] अधिकतर पश्चिमी विद्वान् एकरा १००० ईसा पूर्वसँ १५०० ईसा पूर्व मनैत अछि विद्वानसभ एकर तिथि निर्धारित करै के लेल एहीमे वर्णित सूर्य ग्रहण आ चन्द्र ग्रहणसभक बारेमे अध्ययन कएल अछि आ एकरा ३१हम शताब्दी ईसा पूर्वक मनैत अछि, मुद्दा मतभेद अखनो भी जारी अछि। एकर अनेकौं भारतीय आ पश्चिमी विद्वानसभद्वारा भिन्न-भिन्न तिथिसभ निर्धारित कएल गेल अछि-
- विश्व विख्यात भारतीय गणितज्ञ एवं खगोलज्ञ वराहमिहिर के अनुसार महाभारत युद्ध २४४९ ईसा पूर्व भेल छल। [१२]
- विश्व विख्यात भारतीय गणितज्ञ एवं खगोलज्ञ आर्यभट के अनुसार महाभारत युद्ध १८ फरवरी ३१०२ ईसा पूर्वमे भेल छल। [१३]
- चालुक्य राजवंश के सभसँ महान सम्राट पुलकेसि २ के ५हम शताब्दी के ऐहोल अभिलेखमे ई बताएल गेल अछि कि भारत युद्धक भेल ३,७३५ वर्ष बीत गेल अछि, ई दृष्टिसँ महाभारतक युद्ध ३१०० ईसा पूर्व लडल गेल होएत। [१४]
- पुराणसभक मानल जाए तँ ई युद्ध १९०० ईसा पूर्व भेल छल, पुराणसभ मे देल गेल विभिन्न राज वंशावलीसभक यदि चन्द्रगुप्त मौर्यसँ मिला के देखल जाए तँ १९०० ईसा पूर्व के तिथि निकलैत अछि, मुद्दा किछ विद्वानसभक अनुसार चन्द्रगुप्त मौर्य १५०० ईसा पूर्व मे भेल छल, यदि ई मानल जाए तँ ३१०० ईसा पूर्व के तिथि निकलैत अछि किया कि यूनान के राजदूत मेगस्थनीज अपन पुस्तक "इन्डिका" मे जे चन्द्रगुप्तक उल्लेख कएल गेल अछि ओ गुप्त वंशक राजा चन्द्रगुप्त सेहो भऽ सकैत अछि। [१५]
- अधिकतर पश्चिमी यूरोपीय विद्वानसभ जेना मायकल भिटजल के अनुसार भारत युद्ध १२०० ईसा पूर्वमे भेल छल, जे एकर भारतमे लौह युग (१२००-८०० ईसा पूर्व) सँ जोडि देखैत अछि। [१६]
- किछ पश्चिमी यूरोपीय विद्वानसभ जेना पी वी होले महाभारतमे वर्णित ग्रह-नक्षत्रसभक आकाशीय स्थितिसभक अध्ययन करै के बाद एकरा १३ नवम्बर ३१४३ ईसा पूर्व मे आरम्भ भेल मनैत अछि। [१७]
- अधिकतर भारतीय विद्वान् जैसे बी ऐन अचर, एन एस राजाराम, के. सदानन्द, सुभाष काक ग्रह-नक्षत्रसभक आकाशीय गणनासभक आधार पर एकरा ३०६७ ईसा पूर्व मे आरम्भ भेल मनैत अछि। [१८]
- भारतीय विद्वान् पी वी वारटक महाभारत मे वर्णित ग्रह-नक्षत्रसभक आकाशीय गणनासभक आधार पर एकरा १६ अक्तूबर ५५६१ ईसा पूर्व मे आरम्भ भेल मनैत अछि। [१७][१९]
- किछ विद्वानसभ जेना पी वी वारटक [१७][१९] के अनुसार यूनान के राजदूत मेगस्थनीजअपन पुस्तक "इन्डिका" मे अपन भारत यात्राक समय जमुना (यमुना) के तट पर बैसल मेथोरा (मथुरा) राज्य मे शूरसेनीसभ सँ मिलै के वर्णन करैत अछि, मेगस्थनीज ई बतावैत अछि कि ई शूरसेनी कोनो हेराकल्स नामक देवताक पुजा करैत छल आ ई हेराकल्स काफी चमत्कारी पुरुष होइत छल तथा चन्द्रगुप्त सँ १३८ पीढिसभ पहिने छल। हेराकल्स अनेकौं विवाह केलक आ अनेकौं पुत्र उत्पन्न कएल। मुद्दा ओकर सभ पुत्र आपसमे युद्ध करि के मारल गेल। एतय ई साफ अछि कि ई हेराकल्स श्रीकृष्ण ही छल, विद्वान् एकरा हरिकृष्ण कहि के श्रीकृष्ण सँ जोडैत अछि किया कि श्रीकृष्ण चन्द्रगुप्त सँ १३८ पीढि पहिने छल तँ यदि एक पीढि के २०-३० वर्ष दै तँ ३१००-५६०० ईसा पूर्व श्रीकृष्ण के जन्म समय निकलैत अछि अतः ई हिसाब सँ ५६००-३१०० ईसा पूर्व के समय महाभारतक युद्ध भेल होएत।
- मोहनजोददो मे १९२७ मे म्याके द्वारा कएल गेल पुरातात्विक उत्खननमे मिलल एक पत्थरक ट्याब्लेट मे एक छोटका बालक के दुई गाछ के खीचैत देखाएल गेल अछि आ ओ गाछ सँ दुई पुरुषसभक निकलि के ओ बालक के प्रणाम करैत सेहो देखाएल गेल अछि, ई दृश्य भगवान श्रीकृष्णक बचपन के यमलार्जुन-लीला सँ समानता देखाएल गेल अछि, अतः अनेकौं विद्वान् ई मनैत अछि कि मोहनजोददो सभ्यता के लोग महाभारत के कथासभ सँ परिचित छल। एही कारण सेहो ई युद्ध के ३००० ईसा पूर्व मानल गेल अछि। [२०]
श्रीकृष्णद्वारा शान्तिक अन्तिम प्रयास[२१][सम्पादन करी]
१२ वर्ष के ज्ञातवास आ १ वर्ष के अज्ञातवासक शर्त पूरा करै पर सेहो जखन कौरवसभ पाण्डवसभ के हुनकर राज्य दै सँ मना करि देलक तँ पाण्डवसभ के युद्ध करै के लेल बाधित होए पडल। मुद्दा श्रीकृष्ण कहलैन् कि ई युद्ध सम्पूर्ण विश्व सभ्यता के विनाशक कारण बनि सकैत अछि अतः ओ युद्ध रोकै के सभ सम्भव प्रयास करै के सुझाव देलक। श्रीकृष्ण कहलक् कि दुर्योधन को एक अन्तिम अवसर अवश्य देवाक चाहि, एही लेल श्रीकृष्ण पाण्डवसभक तरफसँ कुरुराज्य सभामे शान्तिदूत बनि के गेल आ दुर्योधन सँ पाण्डवसभक आगा केवल पाँच गाम दै के युद्ध टालए के प्रस्ताव रखलक्।
युद्धक तैयारीसभ आ कुरुक्षेत्रक दिशामे प्रस्थान[२२][सम्पादन करी]
जखन ई निश्चित भेल गेल अछि युद्ध तँ होएत ही, तँ दुनु पक्षसभ युद्ध के लेल तैयारीसभ शुरू करि देलक। दुर्योधन पिछला १३ वर्षसभसँ ही युद्धक तैयारी करि रहल छल, ओ बलराम जी सँ गदा युद्धक शिक्षा प्राप्त केलक तथा कठिन परिश्रम आ अभ्यास सँ गदा युद्ध करवाक मे भीम सँ सेहो बढियाँ भऽ गेल। शकुनि ई वर्षसभमे के विश्व के अधिकतर जनपदसभ के अपन तरफ करि लेलक। दुर्योधन कर्ण के अपन सेनाक सेनापति बनेवाक चाहैत छल मुद्दा शकुनि के समझावे पर दुर्योधन पितामह भीष्म के अपन सेनाक सेनापति बनौलक्, जेकर कारण भारत आ विश्व के अनेकौं जनपद दुर्योधन के पक्ष मे भऽ गेल। पाण्डवसभक तरफ केवल ओहीसभ जनपद छल जे धर्म आ श्रीकृष्ण के पक्ष मे छल। महाभारत के अनुसार महाभारत कालमे कुरुराज्य विश्वक सभसँ बड आ शक्तिशाली जनपद छल। विश्व के सभ जनपद कुरुराज्य सँ कखनो युद्ध करै के भूल नै करैत छल एवं सौहार्दपूर्ण सम्बन्ध बनौने रखैत छल। अत: सभ जनपद कुरुसभद्वारा लाभान्वित होए के लोभसँ युद्धमे ओकरसभक सहायता करै के लेल तैयार भऽ गेल। पाण्डवसभ आ कौरवसभद्वारा यादवसभसँ सहायता माँगि पर श्रीकृष्ण पहिने तँ युद्धमे शस्त्र उठावेक प्रतिज्ञा के आ फेर कहलैन् कि "एक तरफ हम अकेला आ दोसर तरफ हमर एक अक्षौहिणी नारायणी सेना", अखन अर्जुन आ दुर्योधन के एहीमे सँ एक के चुनाव केनाए छल। अर्जुन तँ श्रीकृष्ण के ही चुनलक्, तखन श्रीकृष्ण अपन एक अक्षौहिणी सेना दुर्योधन के दऽ देलक आ स्वयम् अर्जुनक सारथि बनै के स्वीकार केलक। ई प्रकार कौरवसभ ११ अक्षौहिणी तथा पाण्डवसभ ७ अक्षौहिणी सेना एकत्रित करि लेलक। फेर श्रीकृष्ण कर्णसँ मिलि के ओकरा ई समझौलक् कि ओ पाण्डवसभक ही भाई छी अतः ओ पाण्डवसभक तरफसँ युद्ध करत, मुद्दा कर्ण दुर्योधन के ऋण आ मित्रता के कारण कौरवसभक साथ नै छोडलक्। एकर बाद कुन्ती के विन्ती करै पर कर्ण अर्जुन के छोडि ओकर शेष चार पुत्रसभक अवसर प्राप्त होए पर सेहो नै मारै के वचन देलक। दोसर दिशा, इन्द्र सेहो ब्राह्मणक भेष बना के कर्णसँ ओकर कवच आ कुण्डल लऽ लेलक। जाहिसँ कर्णक शक्ति कम भऽ गेल आ पाण्डवसभक उत्साह बढि गेल किया कि ओ अभेद्य कवच के कारण कर्ण के कोनो भी दिव्यास्त्रसँ मारि नै सकैत छल।
सेना विभाग एवम् संरचनासभ, हतियार आ युद्ध सामग्री[सम्पादन करी]
दुनु पक्षसभक सेनासभ [२३][सम्पादन करी]
सेना विभाग[सम्पादन करी]
पाण्डवसभ आ कौरवसभ अपन सेना के क्रमशः ७ आ ११ विभाग अक्षौहिणी मे केलक। एक अक्षौहिणी मे २१, ८७० रथ, २१, ८७० हात्ती, ६५, ६१० सवार आ १,०९,३५० पैदल सैनिक होइत अछि।[२४][२५] ई प्राचीन भारत मे सेनाक मापदण्ड होएत छल। प्रत्येक रथमे चारि घोडा आ ओकर सारथि होएत अछि प्रत्येक हात्ती पर ओकर हात्तीवान बैसत अछि आ ओकर पाछा ओकर सहायक जे कुर्सी के पाछासँ हात्ती के अङ्कुश लगावैत अछि, कुर्सीमे ओकर मालिक धनुष-वाणसँ सज्जित होइत अछि आ ओकर साथ ओकर दुईटा साथी होइत अछि जे भाला फेकैत अछि तदनुसार जे लोग रथसभ आ हात्तीसभ पर सवार होइत अछि ओकर सङ्ख्या २, ८४, ३२३ होइत अछि एक अक्षौहिणी सेनामे समस्त जीवधारीसभ- हात्तीसभ, घोडासभ आ मनुष्यसभक कुल सङ्ख्या ६, ३४, २४३ होइत अछि, अतः १८ अक्षौहिणी सेनामे समस्त जीवधारीसभ- हात्तीसभ, घोडा आ मनुष्यसभक कुल सङ्ख्या १, १४, १६, ३७४ होएत। अठार अक्षौहिनीसभक लेल एही सङ्ख्या ११, ४१६ ,३७४ भऽ जाइत अछि अर्थात ३, ९३, ६६० हात्ती, २७, ५५, ६२० घोडासभ, ८२, ६७, ०९४ मनुष्य।[२६]
- महाभारत युद्धमे भाग लेए वाला कुल सेना निम्नलिखित अछि[२६]
- कुल पैदल सैनिक-१९, ६८, ३००
- कुल रथ सेना-३, ९३, ६६०
- कुल हात्ती सेना-३, ९३, ६६०
- कुल घुडसवार सेना-११, ८०, ९८०
- कुल न्यूनतम सेना-३९,०६,६००
- कुल अधिकतम सेना-१, १४, १६, ३७४
- ई सेना ओ समय के अनुसार देखि मे बहुत पैग लगैत अछि मुद्दा जखन ३२३ ईसा पूर्व यूनानी राजदूत मेगस्थनीज भारत आएल छल तँ ओ चन्द्रगुप्त जे ओ समय भारतक सम्राट् छल, के पास ३०,००० रथसभ, ९००० हात्तीसभ तथा ६,००,००० पैदल सैनिकसभसँ युक्त सेना देखलक्। अतः चन्द्रगुप्त की कुल सेना ओ समय ६, ३९, ००० के आस पास छल [२७][२८], जेकर कारण सिकन्दर भारत पर आक्रमण करवाक विचार छोडि देलक छल आ पुनः अपन देश फिर्ता भऽ गेल छल। ई सेना प्रामाणिक साधारणतः पर प्राचीन विश्व इतिहास के सभसँ विशाल सेना मानल जाइत अछि। ई तँ बस एक राज्य मगध के सेना छल, यदि समस्त भारतीय राज्यसभक सेनासभ देखी तँ सङ्ख्यामे एक बहुत विशाल सेना बनि जाएत। अतः महाभारत कालमे जखन भारत बहुत समृद्ध देश छल, एतेक विशाल सेनाक होनाए कोनो आश्चर्यक बात नै, जाहिमे की सम्पूर्ण भारत देश के साथ-साथ अनेक अन्य विदेशी जनपदसभ सेहो भाग लेनए छल।
हथियार आ युद्ध सामग्री[सम्पादन करी]
महाभारत के युद्धमे अनेकौं प्रकारक हथियार प्रयोगमे लावल गेल। प्रास, ऋष्टि, तोमर, लोहमय कणप, चक्र, मुद्गर, नाराच, फरसे, गोफन, भुशुण्डी, शतघ्नी, धनुष-बाण, गदा, भाला, तलवार, परिघ, भिन्दिपाल, शक्ति, मुसल, कम्पन, चाप, दिव्यास्त्र, एक साथ अनेकौं वाण छोडि वाला यान्त्रिक मशीनसभ।[२९]
- Arrowhead1.jpg
लखनऊ के दादुपुर गाममे उत्खननमे प्राप्त १८०० ईसा पूर्व के लोहा के वाणक भाग
सैन्य संरचनासभ[सम्पादन करी]
प्राचीन समयमे युद्ध के के समयमे सेनापति के सेना के अनेकौं व्यूह बनावे पडैत छल जाहिसँ के शत्रुक सेनामे आसानीसँ प्रवेश पावल जाऽ सके तथा राजा आ मुख्य सेनापतिसभक बन्दी बनाएल वा मारल जाऽ सके। एहीमे अपन सम्पूर्ण सेनाक व्यूह के नाम या गुण वाला एक विशेष आकृतिमे व्यवस्थित कएल जाइत अछि। ई प्रकारक व्यूह रचनासँ छोटसँ छोट सेना सेहो विशालकाय लगै लगैत अछि आ बडका सँ बडका सेनाक सामना करि सकैत अछि जेना की महाभारत के युद्धमे पाण्डवसभक केवल ७ अक्षौहिणी सेना कौरवसभक ११ अक्षौहिणी सेनाक सामना करि के ई सिद्ध करि देखेलक्। महाभारत के १८ दिन के युद्धमे दुनु पक्ष के सेनापतिसभद्वारा अनेकौं प्रकार के व्यूह बनाएल गेल। जे निम्नलिखित अछि-
महाभारत कालक सभसँ शक्तिशाली योद्धा[३०][सम्पादन करी]
सन्दर्भ सामग्रीसभ[सम्पादन करी]
- ↑ १.० १.१ महाभारत-गीताप्रेस गोरखपुर,सौप्तिकपर्व
- ↑ २.० २.१ महाभारत-गीताप्रेस गोरखपुर,भीष्मपर्व
- ↑ महाभारत-गीताप्रेस गोरखपुर,आदिपर्व, प्रथम अध्याय
- ↑ दिल्ली सिटी द इमपेरिकल गजेटटियर ऑफ इण्डिया,१९०९, भाग ११, पेज २३६
- ↑ आरकेलोजी ऑनलाइन, साइन्टिफिक वेरिफिकेशन ऑफ वैदिक नोलेज, कुरुक्षेत्र
- ↑ आई एस डॉट कॉम, आरटिकल २९
- ↑ आरकेलोजी ऑनलाइन, साइन्टिफिक वेरिफिकेशन ऑफ वैदिक नोलेज, ऐविडेन्स फार ऐन्शियन्ट पोर्ट सिटी ऑफ द्वारका
- ↑ लाक्षागृह
- ↑ महाभारत-गीताप्रेस गोरखपुर
- ↑ महाभारत गीताप्रेस गोरखपुर, भीष्म पर्व-४६.१
- ↑ "Experts dig up 950BC as epic war date"।
- ↑ ए.डी. पुशलकर, पृष्ठ.272
- ↑ एज अफ भारत वार , जी सी अग्रवाल आ के एल वर्मा, पृष्ठ-81
- ↑ गुप्ता आ रामचन्द्रण (१९७६), p.55; ए.डी. पुशलकर, HCIP, भाग I, पृष्ठ.272
- ↑ ए.डी. पुशलकर, हिस्ट्री एण्ड कल्चर ऑफ इण्डियन पीपुल, भाग I, अध्याय XIV, पृष्ठ.273
- ↑ एम विटजल, अरली सन्स्क्रिटाइजेशन: आरिजन एण्ड डेवलेपमेन्ट ऑफ कुरु स्टेट, इ जे वी एस भाग.1 न.4 (1995
- ↑ १७.० १७.१ १७.२ डेटिंग ऑफ महाभारत वार
- ↑ धर्मक्षेत्र.कॉम/महाभारत
- ↑ १९.० १९.१ हिन्दुनेट-भारत इतिहास
- ↑ एज ऑफ महाभारत वार
- ↑ महाभारत,उद्योगपर्व गीताप्रेस गोरखपुर
- ↑ गीता प्रेस गोरखपुर, महाभारत
- ↑ महाभारत,भीष्मपर्व, अध्याय १-४० मे देल गेल जनपदसभक वर्णन तथा ई जनपदसभक कौरव एवम् पाण्डव पक्षसँ लडै के आधार पर बनाएल गेल सूची
- ↑ वी के एस ब्लागl कृष्ण की मृत्यु और कलियुग की प्रारम्भ। मेरी कलम से- कृष्णा वीरेन्द्र न्यास
- ↑ भारतीय साहित्य संग्रह
- ↑ २६.० २६.१ महाभारत की सेना
- ↑ चन्द्रगुप्त मौर्य की सेना
- ↑ द पर्सनल जनरल स्टडी मैनुएल, हिस्ट्री ऑफ इण्डिया
- ↑ महाभारत-भीष्मपर्व, श्लोक-११९.२-३ गीता प्रेस गोरखपुर
- ↑ गीता प्रेस गोरखपुर , महाभारत-ई श्रेणीसभ महाभारत के भीष्म पर्व के रथातिरथसंख्यानपर्वमे भीष्म जी द्वारा ई पात्रसभक युद्ध कौशल, युद्धमे कमसँ कम हार, अधिकसँ अधिक शक्तिशाली दिव्यास्त्रसभक सङ्ख्या आदि के आधार पर देल गेल अछि। ई श्रेणीसभ एही लेल देल गेल अछि जाहिसँ कि पाठक महाभारत काल के सभसँ शक्तिशाली योद्धासभक बारेमे बुझि सके।


text:
जेनेट एलन
जेनेट लोइज एलन (जन्म अगस्त १३, १९४६) एक अमेरिकी अर्थशास्त्री छी । ओ वर्तमानमे फेडरल रिजर्व प्रणालीक गवर्नरसभक प्रमुखक रुपमे कार्यरत अछि । एहीसँ पहिले ओ फेडरल रिजर्वक उपाध्यक्षक रुपमे सन् २०१० सँ २०१४ धरि कार्यरत छल । सन् २०१४ जनवरी ६ मे संयुक्त राज्य सिनेट एलनक फेडरल रिजर्भक प्रमुखमे पारित केने छल । [१] एलन फेब्रुअरी ३,२०१४ मे पहिल महिलाक रुपमे प्रमुख पदमे बहाल भेल छल ।[२]
प्रारम्भिक जीवन आ शिक्षा[सम्पादन करी]
करियर[सम्पादन करी]
उपाध्यक्ष-कुर्सी[सम्पादन करी]
फेडरल रिजर्वक अध्यक्ष[सम्पादन करी]
आर्थिक दर्शन[सम्पादन करी]
सम्मान आ पुरस्कार[सम्पादन करी]
स्थान सम्पन्न[सम्पादन करी]
बाहिरी सेवा आ जिम्मेवारी[सम्पादन करी]
चयन कएल गेल कामसभ[सम्पादन करी]
सन्दर्भ सामाग्रीसभ[सम्पादन करी]
- ↑ Lowrey, Annie, "Senate Confirms Yellen as Fed Chairwoman", New York Times, अन्तिम पहुँच जनवरी ६, २०१४।
- ↑ Yellen Takes Over Federal Reserve As Bernanke Departs
बाह्य जडीसभ[सम्पादन करी]
- जेनेट एलन फेडरल रिजर्भ प्रणालीमा


text:
दरभंगा । मिथिलाक हृदयस्थली आ बिहारक सांस्कृतिक राजधानी दरभंगा मे एहि बेर मिथिला आ देशक अग्रणी मैथिली रंग संस्था ‘मैलोरंग’ अपन दोसर मिथिला रंग महोत्सव लए कए आबि रहल अछि । ललित नारायण मिथिला विश्वविद्यालय क संगीत आ नाटक विभाग मे दिनांक 24 जून स 26 तक होए बला एहि प्रोग्राम मे देशक कैकटा नाटक युनिट भाग लए रहल अछि । एहि मे मैलोरंग रेपर्टरी(दिल्ली), कलर व्हील (दिल्ली), थियेटर युनिट (दरभंगा), मिथिला नाट्य संस्थान (मधुबनी), आ संगीत एवं नाट्य विभाग (दरभंगा) प्रमुख अछि । पहिल दिन उद्धाटन सत्र क उपरांत मैलोरंग रेपर्टरी दिस स ‘’आब मानि जाउ’’ क मंचन होएत । ओतहि दोसर दिन कलर व्हील दिस स ‘’समदिया’’ आ थियेटर युनिट दिस स ‘’जा घर जारे आपना’’ क मंचन होएत । तेसर आ अंतिम दिन मिथिला नाट्य संस्थान ‘’बज्जर खसो एहन जाति पर’’ आ स्नातकोत्तर संगीत एवं नाट्य विभाग दिस से ”काठक लोक” कए मंचन होएत ।
ज्ञात होए कि मैथिली लोक नाटक कए आगाँँ बढ़ेबा क लेल पिछला किछुु साल से मैलोरंग मिथिला रंग महोत्सव क आयोजन कए रहल छथि । पिछला बेर ई आयोजन मधुबनी मे भेल छल, जाहि मे राष्ट्रीय नाट्य विद्यालय सहित आन नाट्य विद्यालय क जानल मानल निर्देशक क नाटक देखबा क सौभाग्य भेटल छल। एहि बेर इ रंग महोत्सव दरभंगा मे हुए जा रहल अछि, जाहि मे पिछला साल जेंका इहो साल सेहो कैकटा नामचीन नाट्य निर्देशकक नाटक प्रस्तुति होएत।
मैथिली रंगकर्म, लोककला, भाषा, साहित्य आओर संस्कृति क विकासक लेल राष्ट्रीय स्तर पर सक्रिय संस्था मैथिली लोक रंग (मैलोरंग) क स्थापना 2005 मे कैल गेल अछि । मैलोरंग दिस स हरेक साल दिल्ली मे नाटक, महोत्सव, मैथिलोत्सव, वैचारिक संगोष्ठी आदि क आयोजन कैल जाएत अछि । विद्यापति रचित मैथिली नाटक ‘मणिमंजरी’ आ प्रथम आधुनिक मैथिली नाटक ‘सुन्दर संयोग’ (लेखक : पं. जीवन झा) क प्रथम मंचन क श्रेय सेहो मैलोरंग रेपर्टरी कए जाएत अछि ।
कोनो एकटा नाटककार पर केन्द्रित अनूठा नाट्य महोत्सव मलंगिया नाट्य महोत्सव का पाँच दिवसीय आयोजन सेहो मैलोरंगे क खाते मे अछि । अखैन धरि लगभग बीसटा नाटक क पचास स बेसी नाट्य प्रस्तुति कए देश भर मे चिर परिचित नाम बना चुकल अछि ।
मैथिली लोक रंग दिस स महिला रंगकर्मी क लेल रंगकर्मी प्रमिला झा सम्मान, सक्रिय योगदान क लेल रंगकर्मी श्रीकांत मंडल सम्मान आ मैथिली रंगमंच मे जीवन पर्यंत समर्पण क लेल ज्योतिरीश्वर सम्मान क संचालन हरेक साल कैल जाएत अछि । मैलोरंग क सक्रियता कए देखैत साल 2011 स संस्कृति मंत्रालय, भारत सरकार दिस स मैथिली भाषा मे पहिल रंगमंडल क रूप मे मान्यता प्रदान कैल गेल अछि । संगे मैलोरंग क आयोजन क गरिमा बढ़ेबा क लेल नेपाल क राष्ट्रपति श्री रामवरण यादव जी सेहो पधारि चुकल अछि ।


text:
अंक देखबाक लेल पृष्ठ सभकेँ रिफ्रेश कए देखू। Always refresh the pages for viewing new issue of VIDEHA.
सूचना/ घोषणा
१
"विदेह सम्मान" समानान्तर साहित्य अकदेमी पुरस्कारक नामसँ प्रचलित अछि। "समानान्तर साहित्य अकादेमी पुरस्कार" (मैथिली), जे साहित्य अकादेमीक मैथिली विभागक गएर सांवैधानिक काजक विरोधमे शुरु कएल छल, लेल अनुशंसा आमन्त्रित अछि।
अनुशंसा २०१९ आ २०२० बर्ख लेल निम्न कोटि सभमे आमन्त्रित अछि:
१) फेलो
२)मूल पुरस्कार
३)बाल-साहित्य
४)युवा पुरस्कार आ
५) अनुवाद पुरस्कार।
अपन अनुशंसा ३१ दिसम्बर २०२० धरि २०१९ पुरस्कारक लेल आ ३१ मार्च २०२१ धरि २०२०क पुरस्कारक लेल पठाबी।
पुरस्कारक सभ क्राइटेरिया साहित्य अकादेमी, दिल्लीक समानान्तर पुरस्कारक समक्ष रहत, जे एहि लिंक sahitya-akademi.gov.in
पर उपलब्ध अछि। अपन अनुशंसा editorial.staff.videha@gmail.com पर पठाउ।
२
“मिथिला मखान” फिल्म देखू मात्र १०१ टाकामे। Android App “BEJOD” download करू वा जाउ www.bejod.in
पर, signup करू, एकटा ईमेल जायत, अपन ईमेल खोलू आ ओकरा क्लिक करू, अहाँक अकाउंट एक्टीवेट भय जायत। आब मिथिला मखान रेण्ट पर लिअ, डेबिट कार्डसँ १०१ टाका अॉनलाइन पेमेंट करू आ फिल्म देखू।
३
विदेह अपन आगामी अंक (२०२१ क प्रारम्भमे) श्री रामलोचन ठाकुर पर विशेषांक निकालबाक नेयार केने अछि। हुनका सम्बन्धी रचना आमंत्रित अछि (संस्मरण, साक्षात्कार, समीक्षा आदि) जे ३१ दिसम्बर २०२० धरि editorial.staff.videha@gmail.comपर पठाओल जा सकैत अछि। विदेह पेटारक अन्तर्गत (पोथी डाउनलोड साइट) मे http://www.videha.co.in/new_page_15.htm
हुनकर मौलिक, अनूदित आ सम्पादित रचना फ्री पी.डी.एफ. डाउनलोड लेल उपलब्ध अछि।
यू. पी. एस. सी. (मेन्स) २०२१ ऑप्शनल: मैथिली साहित्य विषयक टेस्ट सीरीज
जे परीक्षार्थी यू.पी.एस.सी. क प्रिलिमिनरी परीक्षा २०२० मे उत्तीर्ण छथि वा २०२१ मे उत्तीर्ण करताह आ जँ मेन्समे हुनकर ऑप्शनल विषय मैथिली साहित्य हेतन्हि तँ ओ एहि टेस्ट-सीरीजमे सम्मिलित भऽ सकैत छथि। टेस्ट सीरीजक प्रारम्भ प्रिलिम्सक रिजल्टक तत्काल बाद होयत। टेस्ट-सीरीजक उत्तर विद्यार्थी स्कैन कऽeditorial.staff.videha@gmail.com पर पठा सकैत छथि, जँ मेलसँ पठेबामे असोकर्ज होइन्हि तँ ओ हमर ह्वाट्सएप नम्बर 9560960721 पर सेहो प्रश्नोत्तर पठा सकैत छथि। संगमे ओ अपन प्रिलिम्सक एडमिट कार्डक स्कैन कएल कॉपी सेहो वेरीफिकेशन लेल पठाबथि। परीक्षामे सभ प्रश्नक उत्तर नहि देमय पड़ैत छैक मुदा जँ टेस्ट सीरीजमे विद्यार्थी सभ प्रश्नक उत्तर देताह तँ हुनका लेल श्रेयस्कर रहतन्हि। विदेहक सभ स्कीम जेकाँ ईहो पूर्णतः निःशुल्क अछि।- गजेन्द्र ठाकुर
संघ लोक सेवा आयोग द्वारा आयोजित सिविल सर्विसेज (मुख्य) परीक्षा, २०२१ मैथिली (ऐच्छिक) लेल टेस्ट सीरीज/ प्रश्न-पत्र- १ आ २
[एन.टी.ए.- यू.जी.सी.-नेट-मैथिली लेल/ FOR NTA-UGC-NET-MAITHILI]
Videha e-Learning
MAITHILI (COMPULSORY & OPTIONAL)
मैथिलीक वर्तनी
१
२
मैथिलीक वर्तनीमे पर्याप्त विविधता अछि। मुदा प्रश्नपत्र देखला उत्तर एकर वर्तनी इग्नू BMAF001 सँ प्रेरित बुझाइत अछि, से एकर एकरा एक उखड़ाहामे उनटा-पुनटा दियौ, ततबे धरि पर्याप्त अछि। यू.पी.एस.सी. क मैथिली (कम्पलसरी) पेपर लेल सेहो ई पर्याप्त अछि, से जे विद्यार्थी मैथिली (कम्पलसरी) पेपर लेने छथि से एकर एकटा आर फास्ट-रीडिंग दोसर-उखड़ाहामे करथि|
........................................................................................................................
MAITHILI (OPTIONAL)
TOPIC 1
[Place of Maithili in Indo-European Language Family/ Origin and development of Maithili language (Sanskrit, Prakrit, Avhatt, Maithili) भारोपीय भाषा परिवार मध्य मैथिलीक स्थान/ मैथिली भाषाक उद्भव ओ विकास (संस्कृत, प्राकृत, अवहट्ट, मैथिली)]
TOPIC 2
(Criticism- Different Literary Forms in Modern Era/ test of critical ability of the candidates)
TOPIC 3
(ज्योतिरीश्वर, विद्यापति आ गोविन्ददास सिलेबसमे छथि आ रसमय कवि चतुर चतुरभुज विद्यापति कालीन कवि छथि। एतय समीक्षा शृंखलाक प्रारम्भ करबासँ पूर्व चारू गोटेक शब्दावली नव शब्दक पर्याय संग देल जा रहल अछि। नव आ पुरान शब्दावलीक ज्ञानसँ ज्योतिरीश्वर, विद्यापति आ गोविन्ददासक प्रश्नोत्तरमे धार आओत, संगहि शब्दकोष बढ़लासँ खाँटी मैथिलीमे प्रश्नोत्तर लिखबामे धाख आस्ते-आस्ते खतम होयत, लेखनीमे प्रवाह आयत आ सुच्चा भावक अभिव्यक्ति भय सकत।)
एडिटर्स चोइस सीरीज
एडिटर्स चोइस सीरीज-१
विदेहक १२३ म (०१ फरबरी २०१३) अंकमे बलात्कारपर मैथिलीमे पहिल कविता प्रकाशित भेल छल। ई दिसम्बर २०१२ क दिल्लीक निर्भया बलात्कार काण्डक बादक समय छल। ओना ई अनूदित रचना छल, तेलुगुमे पसुपुलेटी गीताक एहि कविताक हिन्दी अनुवाद केने छलीह आर. शांता सुन्दरी आ हिन्दीसँ मैथिली अनुवाद केने छलाह विनीत उत्पल। हमर जानकारीमे एहिसँ बेशी सिहराबैबला कविता कोनो भाषामे नहि रचल गेल अछि। सात सालक बादो ई समस्या ओहने अछि। ई कविता सभकेँ पढ़बाक चाही, खास कऽ सभ बेटीक बापकेँ, सभ बहिनक भाएकेँ आ सभ पत्नीक पतिकेँ। आ विचारबाक चाही जे हम सभ अपना बच्चा सभ लेल केहन समाज बनेने छी।
एडिटर्स चोइस सीरीज-२
विदेहक ५०-१०० म अंकक बीच ब्रेस्ट कैसरक समस्यापर विदेह मे मीना झा केर एकटा लघु कथा प्रकाशित भेल। ई मैथिलीक पहिल कथा छल जे ब्रेस्ट कैसर पर लिखल गेल। हिन्दीमे सेहो ताधरि एहि विषयपर कथा नहि लिखल गेल छल, कारण एहि कथाक ई-प्रकाशित भेलाक १-२ सालक बाद हिन्दीमे दू गोटेमे घोंघाउज भऽ रहल छल कि पहिल हम आकि हम, मुदा दुनूक तिथि मैथिलीक कथाक परवर्ती छल। बादमे ई विदेह लघु कथामे सेहो संकलित भेल।
एडिटर्स चोइस सीरीज-३
विदेहक ५०-१०० म अंकक बीच जगदीश चन्द्र ठाकुर अनिलक किछु बाल कविता प्रकाशित भेल। बादमे हुनकर ३ टा बाल कविता विदेह शिशु उत्सवमे संकलित भेल जाहिमे २ टा कविता बेबी चाइल्डपर छल। पढ़ू ई तीनू कविता, बादक दुनू बेबी चाइल्डपर लिखल कविता पढ़बे टा करू से आग्रह।
एडिटर्स चोइस सीरीज-४
विदेहक ५०-१०० म अंकक बीच जगदानन्द झा मनुक एकटा दीर्घ बाल कथा कहि लिअ बा उपन्यास प्रकाशित भेल, नाम छल चोनहा। बादमे ई रचना विदेह शिशु उत्सवमे संकलित भेल, ई रचना बाल मनोविज्ञानपर आधारित मैथिलीक पहिल रचना छी, मैथिली बाल साहित्य कोना लिखी तकर ट्रेनिंग कोर्समे एहि उपन्यासकेँ राखल जेबाक चाही। कोना मॊडर्न उपन्यास आगाँ बढ़ै छै, स्टेप बाइ स्टेप आ सेहो बाल उपन्यास। पढ़बे टा करू से आग्रह।
एडिटर्स चोइस सीरीज-५
एडिटर्स चोइस ५ मे मैथिलीक "उसने कहा था" माने कुमार पवनक दीर्घकथा "पइठ" (साभार अंतिका) । हिन्दीक पाठक, जे "उसने कहा था" पढ़ने हेता, केँ बुझल छन्हि जे कोना अहि कथाकेँ रचि चन्द्रधर शर्मा ’गुलेरी’ अमर भऽ गेलाह। हम चर्चा कऽ रहल छी, कुमार पवनक "पइठ" दीर्घकथाक। एकरा पढ़लाक बाद अहाँकेँ एकटा विचित्र, सुखद आ मोन हौल करैबला अनुभव भेटत, जे सेक्सपीरिअन ट्रेजेडी सँ मिलितो लागत आ फराको। मुदा एहि रचनाकेँ पढ़लाक बाद तामस, घृणा सभपर नियंत्रणकेँ आ सामाजिक/ पारिवारिक दायित्वकेँ सेहो अहाँ आर गंभीरतासँ लेबै, से धरि पक्का अछि। मुदा एकर एकटा शर्त अछि जे एकरा समै निकालि कऽ एक्के उखड़ाहामे पढ़ि जाइ।
एडिटर्स चोइस सीरीज-६
जगदीश प्रसाद मण्डलक लघुकथा "बिसाँढ़": १९४२-४३ क अकालमे बंगालमे १५ लाख लोक मुइला, मुदा अमर्त्य सेन लिखैत छथि जे हुनकर कोनो सर-सम्बन्धी एहि अकालमे नहि मरलन्हि। मिथिलोमे अकाल आएल १९६७ ई. मे आ इन्दिरा गाँधी जखन एहि क्षेत्र अएली तँ हुनका देखाओल गेल जे कोना मुसहर जातिक लोक बिसाँढ़ खा कऽ एहि अकालकेँ जीति लेलन्हि। मैथिलीमे लेखनक एकभगाह स्थिति विदेहक आगमनसँ पहिने छल। मैथिलीक लेखक लोकनि सेहो अमर्त्य सेन जेकाँ ओहि महाविभीषिकासँ प्रभावित नहि छला आ तेँ बिसाँढ़पर कथा नहि लिखि सकला। जगदीश प्रसाद मण्डल एहिपर कथा लिखलन्हि जे प्रकाशित भेल चेतना समितिक पत्रिकामे, मुदा कार्यकारी सम्पादक द्वारा वर्तनी परिवर्तनक कारण ओ मैथिलीमे नहि वरण् अवहट्ठमे लिखल बुझा पड़ल, आ ओतेक प्रभावी नहि भऽ सकल कारण विषय रहै खाँटी आ वर्तनी कृत्रिम। से एकर पुनः ई-प्रकाशन अपन असली रूपमे भेल विदेहमे आ ई संकलित भेल "गामक जिनगी" लघुकथा संग्रहमे। एहि पोथीपर जगदीश प्रसाद मण्डलकेँ टैगोर लिटरेचर अवार्ड भेटलनि। जगदीश प्रसाद मण्डलक लेखनी मैथिली कथाधाराकेँ एकभगाह हेबासँ बचा लेलक, आ मैथिलीक समानान्तर इतिहासमे मैथिली साहित्यकेँ दू कालखण्डमे बाँटि कऽ पढ़ए जाए लागल- जगदीश प्रसाद मण्डलसँ पूर्व आ जगदीश प्रसाद मण्डल आगमनक बाद। तँ प्रस्तुत अछि लघुकथा बिसाँढ़- अपन सुच्चा स्वरूपमे।
एडिटर्स चोइस सीरीज-७
मैथिलीक पहिल आ एकमात्र दलित आत्मकथा: सन्दीप कुमार साफी। सन्दीप कुमार साफीक दलित आत्मकथा जे अहाँकेँ अपन लघु आकाराक अछैत हिलोड़ि देत आ अहाँक ई स्थिति कऽ देत जे समानान्तर मैथिली साहित्य कतबो पढ़ू अहाँकेँ अछौं नहि होयत। ई आत्मकथा विदेहमे ई-प्रकाशित भेलाक बाद लेखकक पोथी "बैशाखमे दलानपर"मे संकलित भेल आ ई मैथिलीक अखन धरिक एकमात्र दलित आत्मकथा थिक। तँ प्रस्तुत अछि मैथिलीक पहिल दलित आत्मकथा: सन्दीप कुमार साफीक कलमसँ।
एडिटर्स चोइस सीरीज-८
नेना भुटकाकेँ रातिमे सुनेबा लेल किछु लोककथा (विदेह पेटारसँ)।
एडिटर्स चोइस सीरीज-९
मैथिली गजलपर परिचर्चा (विदेह पेटारसँ)।
The readers of English translations of Maithili Novel "sahasrabadhani" and verse collection "sahasrabdik chaupar par" has intimated that the English translation has not been able to grasp the nuances of original Maithili. Therefore the Author has started translating his Maithili works in English himself. After these translations are complete these would be the official translations authorised by the Author of the original works.-Editor
विदेह ई-पत्रिकाक बीछल रचनाक संग- मैथिलीक सर्वश्रेष्ठ रचनाक एकटा समानान्तर संकलन:
विदेह सम्मान: सम्मान-सूची
(समानान्तर साहित्य अकादेमी पुरस्कार सहित)
Maithili Books can be downloaded from:
VIDEHA-Maithili Literature Movement:
316 issues, 11000 manuscripts transcripted,50000 word Maithili-English database maintained,150+ hours audio files; 225+ hours Maithili Video files.+ Modern Photographs/ painting/mithila painting archive/ +scanned versions of Maithili Books for free download, Children literature archive
(c)2004-2021. सर्वाधिकार लेखकाधीन आ जतऽ लेखकक नाम नै अछि ततऽ संपादकाधीन। विदेह- प्रथम मैथिली पाक्षिक ई-पत्रिका ISSN 2229-547X VIDEHAसम्पादक: गजेन्द्र ठाकुर। सह-सम्पादक: उमेश मंडल। सहायक सम्पादक: राम विलास साहु, नन्द विलास राय, सन्दीप कुमार साफी आ मुन्नाजी (मनोज कुमार कर्ण)। सम्पादक- नाटक-रंगमंच-चलचित्र- बेचन ठाकुर। सम्पादक- सूचना-सम्पर्क-समाद- पूनम मंडल। सम्पादक -स्त्री कोना- इरा मल्लिक।
गढ़-नारिकेल उपन्यास-त्रयी
क पहिल उपन्यास "सहस्रशीर्षा"
क बाद दोसर उपन्यास
गजेन्द्र ठाकुर
सहमर्दा
रचनाकार अपन मौलिक आ अप्रकाशित रचना (जकर मौलिकताक संपूर्ण उत्तरदायित्व लेखक गणक मध्य छन्हि)editorial.staff.videha@gmail.com केँ मेल अटैचमेण्टक रूपमेँ .doc, .docx, .rtf वा .txt फॉर्मेटमे पठा सकै छथि। एतऽ प्रकाशित रचना सभक कॉपीराइट लेखक/संग्रहकर्त्ता लोकनिक लगमे रहतन्हि, मात्र एकर प्रथम प्रकाशनक/ प्रिंट-वेब आर्काइवक/ आर्काइवक अनुवादक आ आर्काइवक ई-प्रकाशन/ प्रिंट-प्रकाशनक अधिकार ऐ ई-पत्रिकाकेँ छै, आ से हानि-लाभ रहित आधारपर छै आ तैँ ऐ लेल कोनो रॊयल्टीक/ पारिश्रमिकक प्रावधान नै छै। तेँ रॉयल्टीक/ पारिश्रमिकक इच्छुक विदेहसँ नै जुड़थि, से आग्रह। रचनाक संग रचनाकार अपन संक्षिप्त परिचय आ अपन स्कैन कएल गेल फोटो पठेताह, से आशा करैत छी। रचनाक अंतमे टाइप रहय, जे ई रचना मौलिक अछि, आ पहिल प्रकाशनक हेतु विदेह (पाक्षिक) ई पत्रिकाकेँ देल जा रहल अछि। मेल प्राप्त होयबाक बाद यथासंभव शीघ्र ( सात दिनक भीतर) एकर प्रकाशनक अंकक सूचना देल जायत। एहि ई पत्रिकाकेँ श्रीमति लक्ष्मी ठाकुर द्वारा मासक ०१ आ १५ तिथिकेँ ई प्रकाशित कएल जाइत अछि।


text:
दीया (प्रकाश)
दीया, दीप, दीपक, दीवा या दियो[१]ओ पात्र छी जहिमे सूतक बाती आ तेल वा घी राखि केर ज्योति प्रज्वलित कएल जाइत अछि । पारम्परिक दीया माटिक होइत अछि मुदा धातुक दीया सेहो प्रचलनमे अछि । प्राचीन कालमे एकर प्रयोग प्रकाशक लेल कएल जाइत छल किन्तु बिजलीक आविष्कारक बाद आब ई सजावटक वस्तुक रूपमे अधिक प्रयोग होइत अछि । धार्मिक आ सामाजिक अनुष्ठानसभमे एकर महत्व अखनो अछि । ई पञ्चतत्वमे सँ एक अग्निक प्रतीक मानल जाइत अछि । दीपक प्रज्वलितक एक मन्त्र सहो अछि जकर उच्चारण सम्पूर्ण शुभ अवसरसभ पर कएल जाइत अछि । एहिमे कहल गेल अछि कि सुन्दर आ कल्याणकारी, आरोग्य आ सम्पदा दै वला हे दीप, शत्रुक बुद्धि विनाशक लेल हम अहाँकें नमस्कार करैत छी । दीया विशेष रूपसँ भारत आ नेपालक हिन्दू धर्म, बुद्ध धर्म आ जैन धर्मक धर्मावलम्बीसभ विशिष्ट अवसरसभ पर प्रज्वलित करैत अछि जेना दीपावलीक दिन । जब दीपकें पङ्क्तिमे राखि केर जलायल जाइत अछि तखन एकरा दीपमाला कहल जाइत अछि एना विशेष रूपसँ खुशीक अवसरसभ जेना दिपावली, विवाह आदि पर कएल जाइत अछि ।
इतिहास[सम्पादन करी]
सन्दर्भ सामग्रीसभ[सम्पादन करी]
- ↑ Sacred Places of a Lifetime. Washington DC: National Geographic Society. 2008. प॰ 270. आइएसबिएन 978-1-4262-0336-7.
बाह्य जडीसभ[सम्पादन करी]


text:
सुशील कुमार (पहलवान)
सुशील कुमार (जन्म: २६ मई १९८३) भारतक एक कुश्ती पहलवान छी जे २०१२ कलण्डन ओलम्पिक मे रजत पदक, २००८ क बीजिङ्ग ओलम्पिक मे कांस्य पदक जीतकर लगातार दुई ओलम्पिक मुकाबलामे व्यक्तिगत पदक जीतेवाला पहिल भारतीय खिलाडी बनल । २००८ ओलम्पिक मे ६६ कि.ग्रा फ्रीस्टाइल मे कजाखिस्तान के लियोनिड स्प्रिडोनोव को हरा कांस्य पदक जीत कर ओ ५६ साल बाद १९५२ के इतिहासक एक बेर फेरसँ दोहरालक जब ई पदक महाराष्ट्र के खशाबा जाधव जीतने छल । सुशील, सतपाल पहलवान के शिष्य छी। सुशील कुमार के लेल दिल्ली सरकार ५० लाख के इनाम के घोषणा केलक जबकि रेलवेने ५५ लाख आ हरियाणा सरकार ने २५ लाख कऽ इनाम कऽ घोषणा केने अछि।[१] २०१० तथा २०१४ राष्ट्रमण्डल खेल मे ओ स्वर्ण पदक प्राप्त केलक।[२][३]
व्यक्तिगत जीवन[सम्पादन करी]
दिल्ली नजफगढ इलाका एक गाँउ बापरोलामे १९८२ मे जन्मल सुशील के पिताक नाम दीवानसिंह आ माताका कमला छी। सुशील तीन भाई के परिवार मे सबसँ पैग छी। ओ बचपन सँ कुश्ती के दीवाना छल आ शुरू सेही उनकर लक्ष्य ओलिम्पिकमे पदक जीतके छल । ओ दिल्ली विश्वविद्यालय सँ स्नातक के उपाधि हासिल केलक मुदा ओ बचपन सेही महाबली सतपाल से जुडल छल , जे उनकर कौशलक निखारनेमे महत्वपूर्ण भूमिका निभालक । ओ भारतीय रेल मे कार्यरत अछि।
सन्दर्भ सामग्रीसभ[सम्पादन करी]
- ↑ "ओलंपिक में भारत का ऐतिहासिक दिन" (एसएचटीएमएल), बीबीसी।
|accessyear=प्यारामिटर ग्रहण नै केलक (सहायता);
|accessmonthday=प्यारामिटर ग्रहण नै केलक (सहायता)
- ↑ "राष्ट्रमंडल खेल 2014 में भारत ने छठें दिन 10 पदक जीते", पत्र सूचना कार्यालय, भारत सरकार, ३० जुलाई २०१४, अन्तिम पहुँच ३० जुलाई २०१४।
- ↑ "कुश्ती में भारत बनाएगा दबदबा : सुशील", नवभारत टाईम्स, ३१जुलाई २०१४, अन्तिम पहुँच ३१ जुलाई २०१४।


text:
Tuesday, August 6, 2013
विधवाक श्रृंगार
प्रेमीसँ पति बनल मोहनकेँ मुइलाक बाद राधाक जिनगी श्मशान सन भऽ गेलै ।नैनमे सदिखन सावन-भादो उमड़ल रहै ।उज्जर कपड़ा ओकरा लेल कफन सन बनि गेल छलै ।मात्र मोहनक प्रेम जे ओकर कोखिमे छलै से ओकरा मरऽ नै दैत छलै ।ओकर श्रृंगार बिनु मलीन भेल रूप देख ओकर सासुकेँ रहल नै गेलै ।अन्तत: सासु राधाकेँ दोबारा वियाह करबाक लेल कहलै ।राधाक जबाब छलै "नै माँ, हम दोसर वियाह कऽ मोहनक दिल तोड़ऽ नै चहैत छी ।हम एखनो हुनकेसँ प्रेम करैत छी ।सब ठाम ओ हमरा देखाइ दैत छथि ।"
"यै कनियाँ, अहाँक सून रूप देख मोहन बेसी दुखित होइत हेतै ।अहाँक सपनामे सब दिन आबैत अछि, मने ओ सदिखन अहाँक संग अछि ।जखन अहाँक प्रेम ओकरा लेल जिबिते अछि तखन ओकरा अपनेबाक चाही ।विदेहे रूपमे सही ओ अहाँक पति अछि जे सदिखन अहाँकेँ चाहैत अछि, अहाँक संग अछि ।"एते कहि सासू राधाक माँथपर आएल भाव पढ़ऽ लागलीह ।फेर कहलनि "जखन अहाँक पति अहाँ संग अछिए तखन अहाँकेँ श्रृंगार करबाक चाही ।जखन सोहागसँ नेह करैत छी तँ सोहाग सजेबाक चाही ..."
सासुक बात सूनि राधा दोसरे दुनियाँमे पहुँचि गेलीह ।हाथमे बिन्दिक पत्ता लेने, बाँहि खोलने ओकरा मोहन देखाइ पड़लै ।बेसुध भेल राधाक हाथ नहूँ-नहूँ बिन्दी दिश बढ़ऽ लागलै आ विधवाक रूप चमकऽ लागलै ।
अमित मिश्र
2 comments:


text:
कोभिड-१९ क महामारी रोकवाक लेल लकडाउन अर्थात बन्दावन्दी या घरक भितर रहव आवश्यक अछि । एखनि हमरासम लग एकर बिकल्प नइ अछि । कोभिड-१९ बिमारीक कोनो उपचार नइ अछि ते कोरोना भाइरस संक्रमणक चेन तोडवाक लेल घरमे रहब सभसँ उतम आ प्रभावकारी उपाय अछि । यदि आहाँ विदेशसँ आएल छी या सम्भावित संक्रमणमे परल आशंकामे छी त होम क्वारान्टाइनमे रहु । यी श्रव्यदृश्य अहाँसभके होम क्वारान्टाइनमे कोना रही से बातके सरल आ सजीव ढंगसँ बुझाओत । संक्रमणमेे परल शंकास्पद व्यक्तिक खोजविन्द क्वारान्टायन वास, परीक्षण एवं उपचार कार्यके व्यवस्थित आ प्रभावकारी वनएवाक लेल हमरासभ अहोररात्र काज ह रहल छी । एहनमे अहाँसभ सतर्कता आ संयमताक संग घरहि मेे रहि कोभिड-१९ सँ जितवाक लेल प्रदेश सरकारके साथ दी ।
मंत्री – नवलकिशोर साह ( समाजिक विकास मंत्रालय ) प्रदेश – २
मैथिली लघु फिल्म
Home Quarantine
घर म असगरे
Maithili Short Films
Actor
Ram Narayan Thakur
Anita Rani Mandal
Raju Sarraf
Puja Thakur
Camera/Edit
Rajip Sangam Rk
#maithili_film
#coronavirus
#covid-19


text:
रीता फारिया
रीता फारिया पवेल (१९४५) विश्व सुन्दरी या मिस वर्ल्डक उपाधि जितैमे सफल पहिल भारतीय आ एशियाली मूलक महिला छी।[१] ओ पहिल भारतीय मिस वर्ल्ड छी, जे चिकित्सा शास्त्रमे विशेषज्ञता प्राप्त केने अछि।
शिक्षा एवम करियर[सम्पादन करी]
मुम्बईमे १९४५मे जन्म लेनेए रीता पहिल भारतीय आ एशियाई मूलक महिला छी जे १९६६मे मिस वर्ल्डक टाइटिल जितलक। एक वर्ष मोडलिङक ऊंचाइक छुलाके बाद रीता डक्टरीक पढाई पुरा केलक आ एही क्षेत्रमे अपन करियर बनेलक। ओ मुम्बई स्थित ग्रान्ट मेडिकल कलेज आ सर जमशेदजी जीजाबाई ग्रुप अफ हस्पिटलसँ एम.बी.बी.एस. मे स्नातक केने छल।


text:
कोसी । बिहार क शोक नाम स विख्यात कोसी एक बेर फेर तबाही मचेबा लेल तैयार अछि । नेपाल क उत्तर-पूर्व में भेल जबरदस्त वर्षा आ भुस्खलन क कारण भोट कोसी नदी में एकटा चट्टान क खसि जेबा से भारी मात्रा मे पानि रूकि गेल । जाहि से नेपाल मे प्रलय क आशंका आबि गेल । भोट कोसी मे उफान से काठमांडू व खैदी चौर इलाका क बचेबा क लेल नेपाल प्रशासन शनिदिन तीन टा विस्फोट केलक । जाही से 5.50 लाख क्यूसेक पानि क तेज धार बिहार दिस तेजी स आबय लागल । एहि पानि से बिहारक सुपौल, पूर्णिया, खगडि़या, मधेपुरा आ मधुबनी मे बाढ़ि क आशंका तेज भए गेल अछि । आपदा प्रबंधन विभाग क अनुसार कोसी मे 10 मीटर तक उंचा लहर आबि सकैत अछि । एहि लेल विभाग सुपौल, पूर्णिया, खगडि़या, मधेपुरा आ कोसी क आस-पास क इलाका मे पहिने हाई-अलर्ट जारी कए देने अछि आ तटबंध के करीब बला इलाका क खाली करेबा क निर्देश दए देने अछि । सिचाई मंत्री विजय कुमार चौधरी क अनुसार आस-पास क सभटा नहर कए खाली कर देल गेल अछि आ तटबंध क सभटा गेट खोलि देल गेल अछि । हलांकि सिचाई विभाग कए उम्मीद अछि जे कुसहा बला हाल एहि बेर नहि हेतेय मुदा सचेत रहबाक आवश्यकता अछि । इसमाद आग्रह करैत अछि कि सचेत रहू, हिम्मत बान्हले रहू आ खबर आ समाद पर ध्यान देने रहू ।
हेल्पलाइन नंबर
सुपौल – जिलाधिकारी एलपी चौहान 06473-223112, 223111,
सहरसा – जिलाधिकारी शशिभूषण कुमार 06478-224102,223601
मधुबनी – जिलाधिकारी गिरिवर दयाल सिंह 06276-222218,222217
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
हमरा सबेर मे प्राय: देर सं उठबाक अभ्यास अछि. सबेर कें 7 बाजि चुकल छलैक तखने हमर पड़ोसी जे मारवाड़ी समाजक छथि, कनियां पर खिसिआए लागलथि जे हमरा मुंह मे पेशाब चलि गेल. ओ जाहि नाला पर ब्रश करैत छथि ओही नाला पर हुनकर कनियां पेशाब करैत छथिन. हम सोचलहुं कुरूर करबाक समय पानिक छींटा सं जे दुर्गन्ध निकलल होएत से गैस बनि हुनका मुंह मे चलि गेल हेतनि! ओहि लेल ओ तमसा गेल छलाह आ कनियां कें गरियाबए लगलाह.
कनियां कहलकनि जे हम रातिये मे पेशाब केने रही आ अखन अहांक मुंह मे कोना चलि गेल? ओ कहलखिन अहां कें बुझल नहि अछि जे हम एहि नाला पर ब्रश, कुरूड़ करैत छी! एहि बात लऽ कऽ दुनू मे खूब अराड़ि भेल. अंतत: हम कहलियनि दुनू गोटे भोरे-भोरे किएक माहौल खराब करैत छी? होलीक समय छै शांति बना कऽ राखू.
- - - - -
जाहि मिथिलाक भूमि पर पाहुन बनि खेललथि होली श्रीराम
सिया नामक विशेषण लगा कऽ बढ़ेलथि जग मे अपन नाम
ओही धरती पर जन्म लेल कविगण कें हमहूँ करैत छिअनि
होलीक सुआद सं सम्मान, होलीक सुआद सं सम्मान
नहि कियो बुझबै एकरा अपन अपमान वा असम्मान
- - - - -
पति महाशय कहए लगलाह जे देखू ने हम जाहि नाला पर कुरूड़ करैत छी ई ओहि नाला पर राति मे पेशाब केलक आ हमरा कुड़ूक करबाक समय मुंह मे ओ पेशाब चलि गेल. तखन हुनकर कनियां कहलनि आइ राति मे नहि, नाला पर हम काल्हिए राति मे पेशाब केने रही. आगा ओ बजली जे जखन झारखण्ड मे हम सब रहैत रही तऽ ओ भांग खाइत छलाह आ आजुक राति मे ठंढइ मे मिलाओल भांग बनेने रहथि से हमरो पिआ देलथि आ अपनो पीलथि. फेर हमरा लग आबि चुप्पे कहलथि राति मे भांगक नशा मे किछु नहि बुझलियै आ ठंढइक गिलासे मे पेशाब कऽ देलियै. जखन हिनका पियास लगलनि तखन ओ पानि बुझि ओकरा पी लेलनि. तकरे हिनका सुआद आबि रहल छनि, कल्हुका नाला पर पेशाब केलहाक नहि! हम चुपचाप आपस अपन घर आबि गेलहुं.
फेर ओछानि पर आबि कऽ पडि़ रहलहुं. सोचैत रही जे ई सभ केहन लोक छथि से पता नहि! तखने फेर धियान आएल जे आइ कोकिल मञ्चक प्रोग्राम सेहो छैक आ मिथिला दर्शन मे जेबाक सेहो आवश्यक अछि. छुट्टीक दिन रहला सं अनेक तरहक काज सेहो माथ पर घुमि रहल छल तखने एकटा नव नम्बर सं फोन आएल - हम 'सागर' बाजि रहल छी. तकरा बाद फोन कटि गेल. हम चिंतित भऽ गेलहुं, कारण एकबेर लगभग 10 साल पहिने माएक संग गंगासागर गेल रही. संग मे किछु लोक आओरो गेल रहथि ओ लोकनि उत्तरपाड़ा मे डेरा रखने रहथि. गंगासागर मे भीड़क कारणे एक राति चेतना समितिक कैम्प मे रहए पड़ल. स्नान केलाक बाद हम सब दुपहरिया मे बिदा भेलहुँ कोलकाताक लेल, लेकिन अत्यधिक भीड़क कारणे वापस कैम्प मे जाइत रही, तखने बिÏल्डगक व्यवसायी लोकनि भेंट भेला जे अपन परिवारक संग गेल रहथि. हमरा बुझाएल जे हुनका सभ कें दिक्कत भऽ रहल छनि भीड़क कारण! हुनका लोकनिक मददि करक चक्करि मे हम अपने हेरा गेलहुं आ माय सब एक कात मे ठाढ़ भऽ गेली आ कबुला-पाती करय लगलीह जे बेटा कतए हेरा गेल!
हमहूं बजरंग परिषदक कैंप मे जा कें माइक बला कें कहि घोषणा करेलहुं. लगभग चारि घंटाक प्रयासक बाद आखिर सबगोटे ओतहि भेटलथि जतय हेरायल रही. सागरजीक फोन सुनि हम ओही द्वारे डेरा गेलहुं जे सागरजीक कबुला-पाती पूरा नहि भेलनि जे हमरा ओ फेर याद कऽ रहल छथि! इएह सब हम सोचिते रही कि फेर ओही नम्बर सं फोन आएल, कहलथि हम लक्ष्मण झा सागर बाजि रहल छी. हमरा जान मे जान आएल जे ई सागर जी कविता, कथा आ साक्षात्कारक सागर छथि!
समय बहुत भऽ चुकल छल. सोचलहुं आब कोकिल मञ्चक प्रोग्राम मे आइ कनी सबेरे चलि जाइत छी. घर सं बिदा भेलहुं कि मछुआ पहुंचैत-पहुंचैत संत कवि श्रीआमोदजीक फोन आएल. अहां कें हम आइ तक कोनो काज नहि कहने छलहुं लेकिन आइ एकटा काज हमरा बड़ जरूरी भऽ गेल अछि. हमर मित्र राजीव रंजन जी कें एकटा गीताक आवश्यकता छनि. हुनका मैथिली भाषाक गीता पर बेसी विश्वास छनि, से अहाँ महेन्द्र हजारीक लिखल जे गीता छपने छिअनि ओएह अहाँ नेने आउ. ओ वैष्णव सम्प्रदायक लोक छथि. हम कहबो केलियनि जे आइ होलीयोक दिन वैष्णवे रहता की? की किछु आर? तखन ओ कहलनि हम नहि कहब से बात? फेर कहलनि हुनका घर मे मद्भागवतक कथा, पूजा एकदिना छनि, जाहि मे गीताक आवश्यता छैक से कनी जल्दी मेट्रो पकडि़ कऽ चलि आऊ.
अहाँक पहुँचब त' हम गीता लऽ कऽ ओतहि सँ ओला बुक कऽ कऽ हुनका घर जाएब. से कनी जल्दी सँ जल्दी आउ. हम कहलियनि, ठीक छैक आबि रहल छी. ताबति धरि हम मेट्रो लग पहुँच गेल छलहुँ. देखलहुँ जे मेट्रोक गेट पर भीड़ लागल छैक. लोक सभ सिर्फ मेट्रो मे अन्दर जाइत छैक आ बाहर नहि निकलैक. मेट्रो मे कोनो तकनीकी खराबी रहैक एक दिसक शायद!
अहाँक पहुँचब त' हम गीता लऽ कऽ ओतहि सँ ओला बुक कऽ कऽ हुनका घर जाएब. से कनी जल्दी सँ जल्दी आउ. हम कहलियनि, ठीक छैक आबि रहल छी. ताबति धरि हम मेट्रो लग पहुँच गेल छलहुँ. देखलहुँ जे मेट्रोक गेट पर भीड़ लागल छैक. लोक सभ सिर्फ मेट्रो मे अन्दर जाइत छैक आ बाहर नहि निकलैक. मेट्रो मे कोनो तकनीकी खराबी रहैक एक दिसक शायद!
चन्दनजी सेहो ओतहि ठाढ़ भेटला. कहला कतय जाइत छी, हम पूरा बात कहलियनि. ओ हमरा कहला, हमरा देखै नहि छी, हमहूँ मेट्रो पकड़य लेल ठाढ़ छी! जे अंदर जाइ छैक से फेर आपस नहि अबैत छैक, हम चौकलहुँ! फेर कहला सरकार कहलकैए जखन उपर मे जमीन छैक तऽ माटिक नीचा मे किएक मेट्रो चलतै! धरती माताक अपमान किएक? देखै नहि छियैक बगल मे माटि कोड़ि रहल छैक, एतहि पटरी बैसा कऽ मेट्रो चालू करतैक उपरे मे. ताहि लेल कम सँ कम पाँच मिनट तक इन्तजार करए पड़त.
हम एहि पाँच मिनटक अन्तराल मे बगल मे मजदूर सब जे माटि कोड़ि रहल छल आ ओतय कोना पटरी बैसतैक से देखए लगलहुँ. तखने एकटा मजदूर कहैत अछि - ऐ दिगे की देखछेन। साइडे थाकुन. एइ दिके आसले, केटे जाबेन. हम कहलियैक मेट्रोक पटरी कोना बैसबैत छी से हम देखय चाहैत छी. तखने हमरा कहैत अछि जे अपना के ओ भद्र लोक बोका बनाछिलो से हम सुन छिलम. अपनी की जानेन ना की मेट्रोर लाइन उपरे बसबे, आर पाँच मिनट मध्ये. निजे माथा खटान. ना बुझछेन, ताले जाहि मध्ये काज थाके ओहि मध्ये लोक संगे जिज्ञासा करुण, ताले भालो भावे बुझबेन. हम कहलियनि सरकार! साहित्य अकादेमी द्वारा पुरस्कृत व्यक्ति छथि ओ कोना गलती कहता!
तखने देखलहुँ नबोनारायणजी, मिथिलेश जी आ रूपेश जीक संग बहुतो लोक मेट्रो सँ निकललथि. हम कहलियनि कोना एलियै यौ! चन्दन जी कहलनिहें मेट्रो मे अखन जे जाइ छै से वापस नहि अबै छैक. ताबत संत कवि श्रीआमोदजीक फोन आयल जे आब नहि आउ, हुनकर पूजा समाप्त भऽ गेलनि. सभहक संग हमहूँ कोकिल मंचक प्रोग्रामक लेल विदा भेलहुँ.
रस्ते मे डॉ. अनमोल झाक फोन आयल जे सर अहाँ कतए छी! आब अहूँ तऽ पैघ कवि भऽ गेलहुँ अछि हमरा दूटा लघुकथा पठा दिअ. हमर गुरुजी आब रिटायर कऽ गेलखिनहें से आब लघु कथा पर 10 आदमी कें डॉक्टरक उपाधि देथिन, से अगर अहूँक भाग्य साथ देलक दऽ अहूँ डॉक्टर भऽ जाएब. हम खुश होइत डॉक्टर साहेब कें कहलियनि यौ हमरा मे थोड़ेक डॉक्टरक गुण अखनो अछि, कारण जखन हम बच्चे रही तँ हमर एकटा महींस पोसिया लागल रहए. तकर दूध लाबय हमहीं जाइ. एक बेर महींस के मोन खराब भेलै तँ डॉक्टर के देखलियैक सुइया दैत, ओहिना दोसर दिन सँ महींस कें हमहूँ सूइया दऽ दियै, डॉक्टर कें आबए के काजे नहि. खुश भेलौं जे सूई देबऽ आबिये गेल अछि, आब सिर्फ दबाइये लिखबाक सीखक अछि. सेहो कहुना कऽ सीखीये लेब! फेर आला, पैड लऽ कऽ हमहूँ चेम्बर खोलब. ताहि पर डॉक्टर साहेब कहला, से ड्रिग्री नहि भेटत, केवल नामक पहिले अहाँ डॉक्टर लगा सकैत छी.
हम एहि पाँच मिनटक अन्तराल मे बगल मे मजदूर सब जे माटि कोड़ि रहल छल आ ओतय कोना पटरी बैसतैक से देखए लगलहुँ. तखने एकटा मजदूर कहैत अछि - ऐ दिगे की देखछेन। साइडे थाकुन. एइ दिके आसले, केटे जाबेन. हम कहलियैक मेट्रोक पटरी कोना बैसबैत छी से हम देखय चाहैत छी. तखने हमरा कहैत अछि जे अपना के ओ भद्र लोक बोका बनाछिलो से हम सुन छिलम. अपनी की जानेन ना की मेट्रोर लाइन उपरे बसबे, आर पाँच मिनट मध्ये. निजे माथा खटान. ना बुझछेन, ताले जाहि मध्ये काज थाके ओहि मध्ये लोक संगे जिज्ञासा करुण, ताले भालो भावे बुझबेन. हम कहलियनि सरकार! साहित्य अकादेमी द्वारा पुरस्कृत व्यक्ति छथि ओ कोना गलती कहता!
तखने देखलहुँ नबोनारायणजी, मिथिलेश जी आ रूपेश जीक संग बहुतो लोक मेट्रो सँ निकललथि. हम कहलियनि कोना एलियै यौ! चन्दन जी कहलनिहें मेट्रो मे अखन जे जाइ छै से वापस नहि अबै छैक. ताबत संत कवि श्रीआमोदजीक फोन आयल जे आब नहि आउ, हुनकर पूजा समाप्त भऽ गेलनि. सभहक संग हमहूँ कोकिल मंचक प्रोग्रामक लेल विदा भेलहुँ.
रस्ते मे डॉ. अनमोल झाक फोन आयल जे सर अहाँ कतए छी! आब अहूँ तऽ पैघ कवि भऽ गेलहुँ अछि हमरा दूटा लघुकथा पठा दिअ. हमर गुरुजी आब रिटायर कऽ गेलखिनहें से आब लघु कथा पर 10 आदमी कें डॉक्टरक उपाधि देथिन, से अगर अहूँक भाग्य साथ देलक दऽ अहूँ डॉक्टर भऽ जाएब. हम खुश होइत डॉक्टर साहेब कें कहलियनि यौ हमरा मे थोड़ेक डॉक्टरक गुण अखनो अछि, कारण जखन हम बच्चे रही तँ हमर एकटा महींस पोसिया लागल रहए. तकर दूध लाबय हमहीं जाइ. एक बेर महींस के मोन खराब भेलै तँ डॉक्टर के देखलियैक सुइया दैत, ओहिना दोसर दिन सँ महींस कें हमहूँ सूइया दऽ दियै, डॉक्टर कें आबए के काजे नहि. खुश भेलौं जे सूई देबऽ आबिये गेल अछि, आब सिर्फ दबाइये लिखबाक सीखक अछि. सेहो कहुना कऽ सीखीये लेब! फेर आला, पैड लऽ कऽ हमहूँ चेम्बर खोलब. ताहि पर डॉक्टर साहेब कहला, से ड्रिग्री नहि भेटत, केवल नामक पहिले अहाँ डॉक्टर लगा सकैत छी.
बाते-बात मे रूपेश जी कहला यौ अजित आजाद कें अहाँ बंगला भाषा बला किताब छापि देलियनि. हम कहलियनि हँ छपि तऽ लगभग दू महिना पहिने गेलनि, लेकिन अखन तक लऽ नहि गेलाहें! ताहि पर हम फेर आजाद जी कें फोन लगेलहुँ. ओ उत्तर देलनि किताब छपि गेल अछि ने भाइ, हम लऽ जाएब वा नहि, ताहि लेल हम आजाद छी। ओना मिथिलेश जी हमर ओहि किताबक लेल संयोजक छथि अहाँ हुनको सँ गप्प कऽ सकैत छी. हम मिथिलेश जी कें कहलियनि आ मिथिलेश जी हमर मुँह देखैत रहि गेलथि.
आपस मे गप्प करैत-करैत हम सब प्रोग्रामक हॉल मे पहुँचलहुँ. ओतय ढंठइ पीलाक बाद श्रीमती किरण जी नजदीक आबि कहैत छथि रविदिन अकासतर बैसकी छैक, अहाँ जरूर एबै, कारण जाहि दिन सँ हम संयोजक बनलहुँ अछि ओहिदिन सँ बैसकी में कवि लोकनिक आगमन कम भेल जा रहल अछि, हम कहलियनि रविदिन कऽ हमरा मिथिला दर्शनक काज करए पड़ैत अछि. हमरा चट्टे जवाब देली, यौ रवि दिन कऽ हमरा सरकार छुट्टी दैत अछि. आ अहाँ कें प्राइवेट सरकार अछि तैयो छुट्टी नहि भेटैत अछि. आब बुझलहुँ जे रवि दिन कऽ दोसर दिनक अपेक्षा देशक विकास कम किएक होइत छैक. हमहूँ सोचए लगलहुँ किरण जी ठीके कहैत छथि जे रवि कऽ विकास कम होइत छैक! कारण रवि दिन कऽ गाड़ी-घोड़ा सेहो कम चलैत छैक आ ऑफिस, दोकान सेहो सब बन्द रहैत छैक.
ताबत हॉलक एकटा कात मे देखलहुँ जे किछु आदमी गोलिआएल छथि आ गीतक आवाज आबि रहल अछि. हमहूँ ओतए गेलहुँ. देखलहुँ जे किशोर कुमारक गीतक आयोजन छैक जे भोली बाबा गाबि रहल छथि. एकटा गीत समाप्त भेलाक बाद ओ भोजपुरी गीत गाबए लगलाह हम कहलियनि भाई ई गीत तऽ किशोर कुमारक नहि अछि ओ कहला गीत, गीत होइत छैक से बुझियौ. हमरा लेल सब किशोरे कुमार छथि. अहाँ बड फट-फट बजैत छी. हम अहाँ कें फेसबुक्र फ्राइण्ड सँ बाहर निकालि देब. रंजीत जी संग दैत सेहो कहलखिन ठीक कहैत छी बाबा अहाँ. नाटकक पुरस्कार हम सब लैत छी आ हिनका बुझाइत छनि जे हम बड्ड बुझैत छिऐक. हमहूँ फेसबुक पर बुरबकहा बला बात सभ लिखैत छी तऽ ने ई लाइक करैत छथि आ ने कमेन्ट. हमहूँ अहाँक संगे हिनका फेसबुक फ्राइण्डक लिस्ट सँ बाहर कऽ देबनि आ देखबैन जे के हिनका फ्रैण्ड बनबैत छनि. हम गुम्मे भऽ गेलहुँ आर फेर दू गिलास ठंढइ पीबि अपन माथ ठंढेलहुँ आ एकटा कोन मे बैसि गेलहुँ.
ठंढइ पीबैत काल शायद सुधा जी हमरा उपर पूरा ध्यान रखैत छलाह, जे ई कएक गिलास ठंढ़इ पीबि रहल छथि. ओहो लग आबि बजला रंजीत जी हम अहाँ सभहक विचार सँ सहमत छी. हम तऽ ठंढइ बनबै छी जे किछु बाँचि जाएत तऽ बाल्टी-दू बाल्टी घर लऽ जाएब. बगल मे सासुरक लोक सब छथि हुनका मे बाँटब, लेकिन ई तऽ असगरे समाप्त करबाक प्रयास मे छथि. अगिला बेर सँ हिनका हम नहि बजा सासुरेक 10 आदमी कें बजाएब. नबोनारायण जी किएक पाछा रहताह ओहो एलाह आ कहला हम हिनक सँ अपन साढ़ूक हाल-समाचारक बारे मे कम सँ कम 10 बेर रस्ता भरि मे पूछि लेलिअनि लेकिन ई अपने धुनि मे लागल छथि. जखन कि हम साल मे मात्र दूइये बेर होली आ दीयाबाती मे साढ़ूक हाल समाचार पुछैत छिअनि. हम नबोनारायण जी कें कहलियनि जे अहाँक साढ़ू हमर ग्रामीण छथि ओ होली भरि की-की करतूत करता तखन ने हम अहाँ कें होलीक बाद कहब, अखने किएक अपस्याँत भऽ रहल छी!
ओम्हर सँ भारती जी चुप्पे-चाप कहलथि सर आब अपने सब हावड़ा चलू, एहि बेर चौधरी जी फेरो लोकसभाक टिकट पर ठाढ़ भऽ रहल छथि से कहलनि अछि अहाँ कें एहिठाम लइये कऽ आबए लेल. फेर हमहीं एलेक्शन एजेंट बनबै ने हुनकर. हम पूछलियनि एहि बेर कोन पार्टी वा झंडा लऽ कऽ ठाढ़ भऽ रहल छथि। भारती जी कहलनि जे एहि बेर बिना झंडे कें ठाढ़ हेताह, ने कोनो पार्टी रहतै आ ने कोनो छापक झंडा. जतेक नोटा भोंट भेटतै हुनके खाता मे जेतैक. बेसी भोंट भेटला पर ओ चुनाव आयोग कें कहि प्रधानमंत्री सीटक लेल सेहो दाबा करता. कारण मोदीजीक कतबो चलती छैक तऽ हुनका पार्टी सँ कतेको लोक ठाढ़ हेतैक आ ई एक मात्र लोक छथि जिनका पूरा देशक नोटाक भोंटक लाभ भेटतनि.
हम सोचलहुँ आइ किनकर मुँह देखि कऽ उठलहुँ पता नहि. भरि दिन किछु ने किछु अनावश्यक होइते रहल. ताबत हावड़ा सँ घरक ऑफिस मे पहुँच गेल रही. देखलहुँ कनियाँ के एम्हरे आबि रहल छलीह. हम कहलियनि जे यै आइ की हम अहाँक मुँह देखि कऽ उठल छलहुँ की? कनियाँ जवाब देली से किएक! हम कहलियनि आइ भरि दिन कोनो नव तरहक हमरा संगे घटना घटैत रहल अछि, तें पुछलहुँ अछि. कनियाँ जवाब देलनि जे आइ तँ हम राति मे उपरका घर मे सुतल छलहुं तऽ अहाँ हमर मुँह देखब कोना? हम आब चुप्पे रहब उचित बुझलहुँ आ भोजनक पश्चात् फेर अपन ओछाइन पकड़लहुँ ई कामना करैत जे फेर दोसर दिन एहन नहि आबय!
— लखनपति झा
(लेखक मिथिला दर्शन'क सहयोगी संपादक छथि आ कविता लेखन-पाठन मे विशेष रुचि देखबैत छथि.)
— लखनपति झा
(लेखक मिथिला दर्शन'क सहयोगी संपादक छथि आ कविता लेखन-पाठन मे विशेष रुचि देखबैत छथि.)
Tags: News भाषा-साहित्य व्यंग्य साहित्य


text:
[ http://www.youtube.com/rajnipallavi/videos ]
Maithil Chhi Mithila Baas Hamar [ Singer : Rajni Pallavi ]
Poet : Balbhadra Jha “Premi”
िमथिलाक विभुित गौतम, याग्यवल्क, गागीॅ जनक आदिक पािण्डत्यपूणॅ वचन आदि काल सॅ॑ विद्यमान छैक। िमथिलाक मदन, ग॑गेश, गोकुलनाथ, रघुनाथ उपाध्याय सॅ॑ लोकनि शिच्छादानी छलाह। गॅ॑गेश उपाध्याय सॅ॑ स्वम वृहस्पितक पूत्र कच न्याय पढ़य आयल रहथि।
िमथिलाक नाम विदेह, तिरहुत, ितरभुिक्त सेहो छैक। सीताक नाम वैदेही मैिथली सेहो रहनि जिनकर जन्म भू-पृथ्वी सॅ॓ भेल छलनि। िशवजीक धनुष राजा जनक के घर मे॑ रहनि जेकरा कोनो राजा नहि उठा सकल मुदा वैदेही-सीता नित्य वामा हाथ सॅ॑॑ उठाकय धनुषक स्थानक निपिया अपना हाथे करैत छलीह
मिथिलाक महान कवी विद्यापति जनिक जन्म कार्तिक धवल त्रयोदशी-१३६४ ई॰ मे मधुबनी जिलान्तर्गत विस्फी गॅ॑ाव मे भेल छलनि । म॑डन-भारती, वाचस्पति, नैनन, बवुजन, कैलाश, चुम्मन आदि न्याय, मिभासा, वैदान्तक मिथिलाक मर्मग्य विद्वान छलाह ।
रॅ॑ाटी-मॅ॑गरौनी-पिलखबार के केन्द्र बिन्दू मानि ५ कोसक त्रिज्या लय जे वृताकार छेत्र होयतैक, मिथिलाक प॑चक्रोसी कहबैत छैक । मिथिलाक सा॑स्कृतिक केन्द्र बिन्दु वैह छैक। आधुिनक भारतक सॅ॑िवधान मे हिन्दू-कोड एकटक विभिन्न धारा उदधृत करबा मे मैथिल विद्वानक सराहनीय योगदान छनि ।


text:
Saturday, April 7, 2012
सद्वृति :: जगदीश मण्डल
सद्वृति
स्कन्द पुराणक कथा थिक। एकबेर कात्यायन देवर्षि नारदसँ पुछलकनि- “भगवान, आत्म-कल्याणक लेल भिन्न-भिन्न शास्त्रमे भिन्न-भिन्न उपाए आ उपचार बताओल गेल अछि। गुरुजन सेहो अपन-अपन विचारानुसार कते तरहक साधन-विधानक महात्म्य बतौने छथि। जेना- जप, तप, तियाग, वैराग्य, योग, ज्ञान, स्वध्याय, तीर्थ, व्रत, धियान-धारण, समाधि इत्यादि अनेको रास्ता कहने छथि। जे सभ करब असंभवे नै असाध्यो अछि। सामान्यजन तँ निर्णये ने कऽ सकैत अछि जे एेमे केकरा चुनल जाए? कृपा कऽ अपने एकर समाधान करियौक जे सर्वसुलभ सेहो होय आ सुनिश्चित मार्ग सेहो होय।”
धियानसँ नारद कात्यायनक बात सुनि कहलखिन- “हे मुनिश्रेष्ठ, सद्ज्ञान आ भक्तिक एक्के मार्ग अछि। जे थिक मनुखकेँ सत्कर्ममे प्रवृत्त करब। स्वयं संयमी बनि अपन सामर्थ्यसँ गिरल आदमीकेँ उठबए आ उठलकेँ उछालैमे नियोजित करए। सत्प्रवृत्तिये असल देवी थिक। जकरा जे जत्ते श्रद्धासँ सिंचैत अछि ओ ओते विभूतिकेँ अर्जित करैत अछि। आत्म-कल्याण आ विश्व-कल्याणक समन्वित साधनाक लेल परोपकार-रत् रहब श्रेष्ठ अछि। चाहे व्यक्ति कोनो जाति आकि धर्मक किएक ने होथि।”
Subscribe to: Post Comments (Atom)


text:
> विद्यापति स्मारक मंच कयलक पुण्यार्थीक सत्कार
कलकत्ता/ दड़िभंगा. तिला संक्रांति मिथिला सहित देश-विदेश मे सोहनगर रहल. सक्रांतिक शुभ अवसर पर शहरी आ ग्रामीण क्षेत्र मे भोरे लोक पवित्र नदी मे स्नान-ध्यान कयलनि. दड़िभंगा मे श्यामा मंदिर, विश्वविद्यालय परिसर स्थित हनुमान मंदिर सहित अन्य मंदिर सभ मे लोकक भीड़ देखल गेल. गरीबक कंबल, अन्न सहित अन्य वस्तु वितरित कयल गेल. कतेको स्थान पर धार्मिक आयोजन कयल गेल. उच्चैठ भगवती स्थान सहित ओहि पार जनकपुर मे सेहो दर्शनार्थी लोकनि बहुसंख्य देखल गेलाह.
एकर संगहि मिथिला सं भारी संख्या मे लोक गंगासागर स्नान करबा हेतु पश्चिम बंगाल स्थित सागरद्वीप पहुँचलाह. एहि बेर महापर्व पर गंगासागर मे करीब पांच लाख तीर्थयात्री पुण्य स्नान कयलनि. श्रद्धालु लोकनि पुण्य स्नानक बाद कपिल मुनि मंदिर मे स्थापित कपिल मुनि, गंगा भगीरथ, हनुमान जी, शंकर जी, काली जी सहित नौ विग्रहक दर्शन क' पूजा-अर्चना कयलनि. एहि अवसर पर पुरी केर शंकराचार्य निश्चलानंद महाराज सागर केर आरती कयलनि. कपिल मुनि मंदिरक महंत ज्ञान दास साढ़े चारि बजे शाही स्नान कयलनि. एहि अवसर पर पश्चिम बंगालक उद्योग मंत्री पार्थ चटर्जी, योजना व विकास मंत्री रछपाल सिंह, पूर्व केन्द्रीय मंत्री मोहन जटुआ, सुंदरवन विकास मंत्री व स्थानीय बंकिम हजरा सेहो पहुंचल छलाह.
विद्यापति स्मारक मंच, कोलकाता द्वारा बाबूघाट कोलकाता मे सेवा शिविर लगाओल गेल अछि. 10 जनवरी सं शिविर शुरू कयल गेल अछि, जे 16 जनवरी धरि चलत. एहि शिविर मे देशक चतुर्दिक स्नानार्थी व पुण्यार्थी कें भोजन, आवास, चिकित्सा आदिक सुविधा नि:शुल्क उपलब्ध कराओल जाइत अछि. ज्ञात हो जे विगत 22 साल सं विद्यापति स्मारक मंच द्वारा सेवा शिविर लगाओल जाइत अछि.
(Report: मिथिमीडिया ब्यूरो / फोटो : बैद्यनाथ झा)
Tags: पावनि-तिहार हालचाल हालचाल : ओहिपार


text:
नेहा खातून
समस्तीपुर । देश क दोसर राज्य सब मे जतए न्याय पंचायत बंद पड़ल अछि ओतहि बिहार मे ग्राम कचहरी उल्लेखनीय भूमिका निभा रहल अछि। समस्तीपुर जिलाक सरायरंजन प्रखंड मे स्थित धर्मपुर ग्राम पंचायत मे पिछला दस वर्ष मे लगभग 400 विवाद दाखिल भेल। ग्राम कचहरी सबटा विवाद कए निपटा एकटा रिकार्ड बना देलक अछि। एहि ठाम आब कोनो विवाद एहन नहि जेकर फैसला पर संबंधित पक्षकार कए असहमति छैन आ ओ ऊपरी अदालत जेबाक कोनो योजना बना रहल छथि। अधिकतर विवाद मे दूनू पक्ष क बीच समझौता भेल अछि। बाकी विवाद मे दोषी पक्ष पर आर्थिक जुर्माना लगाउल गेल अछि। ग्राम कचहरी द्वारा लगाउल गेल जुमाना कए दोषी पक्ष सहर्ष अदा सेहो क देलथि अछि।
गामक सरपंच मनीष कुमार झा विधि स्नातक छथि आ तेसर बरे सरपंच चुनल गेलाह अछि। मनीष कहैत छथि- ग्रामीण मे ग्राम कचहरी क प्रति बहुत आस्था अछि। अधिकतर विवाद लेन-देन आ छोट मोट झगडा संबंधी अछि।
बिहार क संदर्भ मे ग्राम कचहरी जाहि विवाद पर कार्यवाही करैत अछि ओहि मे 58 फीसदी विवाद जमीन संबंधित आ 20 फीसदी घरेलू विवाद अछि। जाति आ वर्ग क आधार पर देखल जाए त 85 फीसदी विवाद दलित आ पिछड़ा वर्ग स संबंधित अछि। विवाद क 90 फीसदी हिस्सा समझौता स हल भ जाइत अछि। शेष दस फीसदी मामला मे सौ स एक हजार टका क जुर्माना लगाउल गेल। ग्राम कचहरी मे कुल मामला में स महज 03 प्रतिशत विवाद ऊपरी अदालत तक जा रहल अछि।
अपन सरकार अभियान क संयोजक डॉ. चंद्रशेखर प्राण प्रदेश मे न्याय पंचायत कए बहाल करबाक मांग क रहल छथि। प्राण कहैत छथि जे उत्तर प्रदेश पंचायती राज अधिनियम -1947 क धारा -52 क अनुसार न्याय पंचायत क अधिकार क्षेत्र मे भारतीय दंड संहिता क लगभग 39टा धारा अछि। भारतीय दंड संहिता क उक्त 39 धारा क तहत यदि प्रदेश क न्याय पंचायत मामला कए सुलझा लेत त प्रदेश क अधिकतर मामला गांव स्तर पर सुलझि जाएत।


text:
शब्द संख्या- 216
Monday, November 21, 2016
मेकचो
मेकचो
पछुआ पकड़ैत मिथिलांचलक किसानकेँ अपनो दोख ओतबे छैन जेते सरकारक। किएक तँ ओहो अपनाकेँ जनतंत्रक किसान नइ बुझि पेलैन।
पाँच बीघा जोतक किसान चुल्हाइ। आठम दसकमे गहुमक खेतीक संग सरकारी खादक अनुदान आएल। बीघा भरि गहुमक खेती चुल्हाइ करत। एक बोरा यूरिया आ एक बोरा ग्रोमर खादक पूजी लगबैक विचार केलक। ओना समुचित खादो आ पौष्टिक तत्वो खेतमे देब जुरब परहक फुरब भेल।
ब्लौकक माध्यमसँ खाद भेटै छइ। पाँच दिन बरदा चुल्हाइ भी.एल.डब्ल्यू.सँ फर्म भरौलक। तीन दिनक पछाइत कर्मचारियो लिखि देलखिन। दू दिनक पछाइत बी.ओ. साहैबक लिखला पछाइत फर्म ब्लौक-ऑफिस पहुँचत जे आठम दिन भेटतै।
फार्म जमा केला पछाइत घरपर आबि चुल्हाइ चपचपाइत पत्नी लग बाजल-
“ऐबेर अपन गहुमक खेती नीक हएत!”
पतिक चपचपीमे चपचपा रूसनी चपि-चपि गैंचियाइत नजैर दैत बजली-
“फगुआमे नवके पुड़ी खाएब।”
तीस दिसम्बरकेँ चुल्हाइ गहुम बागु केलक। पच्चीस किलो कट्ठा उपज भेल।
टुटैत उपजासँ टुटल चुल्हाइक मन पत्नीकेँ कहलक-
“ऐ बेरसँ नीक पौरुके भेल। चालीस किलो कट्ठा भेल रहए।”
रूसनी बजली-
“एना किए भेल?”
चुल्हाइ बाजल-
“तेहेन चमरछोंछमे पड़ि गेलौं जे मेकचो-पर-मेकचो लगैत गेल। जइसँ बागु करैमे डेढ़ मास पछुआ गेलौं! उपजा टुटि गेल!”
पतिक घाउपर मलहम लगबैत रूसनी बजली-
“खेती जुआ छिऐ। हारि-जीत चलिते रहै छइ। तइले की हाथ-पएर मारि बैस जाएब।”
बिसवास भरल पत्नीक बात सुनि संकल्पित होइत चुल्हाइ बाजल-
“आब एहेन फेरिमे नै पड़ब।”m
शब्द संख्या- 216
Subscribe to: Post Comments (Atom)


text:
बिहार मे लिट्टी क बाद मिथिला क दही बनत सबस पैघ खाद्य ब्रांड
समस्तीपुर । मिथिला क दही क आनंद आब देश नहि बल्कि विदेशक लोक सेहो उठा सकताह। मिथिला डेयरी क पांच लाख लीटर दूध प्रसंस्कारण प्लांट बहुत जल्द शुभारंभ भ रहल अछि। एहि प्लांट कए चालू भेलाक बाद मिथिला अपन दही क उत्पाद विदेश मे सेहो निर्यात क सकत। एहि प्लांट मे दूध क पाउडर, आइसक्रीम आ टेबुल बटर तैयार कैल जाएत, मुदा मुख्य रूप स एहि ठाम दही क उत्पादन होएत जेकरा विदेश तक पठाउल जाएत। मिथिला क दही क ख्याति एतबा अछि जे निर्यातक कए एकर लोकप्रियता पर तनिक संदेह नहि अछि। प्रोजेक्ट स जुडल एकटा अधिकारी कहला जे बिहार मे लिट्टी क बाद मिथिला क दही सबस पैघ खाद्य ब्रांड क रूप मे देखल जा रहल अछि। जानकारी क अनुसार मिथिला डेयरी एखन दरभंगा, समस्तीपुर आ मधुबनी स लगभग 3.50 लाख लीटर दूध क संकलन रोजाना करैत अछि। डेयरी क अधिकारी क कहब अछि जे स्थानीय बाजार मे दूध क खपत महज एक लाख लीटर अछि। एहन मे किसान कए बेसी स बेसी लाभ भ सकए ताहि लेल डेयरी पैघ मात्रा मे दूध दिल्ली समेत कईटा राज्य कए निर्यात करैत अछि। पदाधिकारी क कहब अछि जे दूध क बढि रहल उत्पादन कए देखैत डेयरी अपन प्लांट लगेबाक फैसला केलक अछि। एहि प्लांट मे रोजाना 3 मीट्रिक टन दूधक पाउडर बनाउल जा सकत। दूधक सामान क निर्यात भेला स किसान कए उचित मूल्य भेट सकत आ मिथिला दूध क अपन पहचान फेर स पाबि सकत।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
दिल्ली-मिथिला मिररः साहित्य, संगीत, कला एवं सांस्कृतिक संवर्धन हेतु बनल संस्था ’’शाश्वत मिथिला’’ आगामी 8 जुलाई 2018 क’ गुजरातक अहमदाबाद शहरमे ‘‘गुजरात मैथिल परिचर्चा गोष्ठीक’’ आयोजन क’रय जा रहल अछि। मिथिला विभूति स्मृति पर्व समारोहक सफल आयोजनक बाद मिथिला-मैथिलीक प्रति समर्पित प्रबुद्ध सदस्य लोकनिक एकटा वैचारिक गोष्ठीक आयोजन कएल गेल छल जाहिमे एकटा सुझाब आएल छल जे मिथिलाक विभिन्न मुद्दा पर एकटा उच्चस्तरीय बैसार कएल जाय।
सदस्य लोकनिक बातकेँ ध्यानमे राखैत संस्था आगीम 8 जुलाई क’ एकटा वृहत परिचर्चाक कार्यक्रम आयोजित केलक अछि जाहिमे मुख्य रूपसँ मिथिला संस्कार आ संस्कृति, दहेज मुक्त समाज, मिथिलाक लोककला एवं सांस्कृतिक संवर्धन आ संरक्षण, मिथिलाक विभूति लोकनिक नाम पर सड़क आ पुलक नामकरण आ संबंधित क्षेत्रमे हुनकर प्रतिमाक अनावरण आ अतिथि सम्मान आ संवाद मुख्य रूपसँ शामिल अछि।
ई कहबामे कनियो अतिश्योक्ति नहि जे देशभरिक मैथिल संस्था जखन विद्यापति आ सांस्कृतिक समारोहक नाम पर राजनीति वा आन-आन तरहक कार्यमे संलिप्त अछि ताहि परिस्थितिमे भारतक पश्चिमी छोर पर बसल ई समाज मिथिलिाकेँ नवीन गाथा लिखबाक लेल सक्षम अछि। एकटा प्रबुद्ध समाजक संग-संग मिथिलाक प्रति अनुराग रखनिहार किछु उर्जावान कार्यकर्ताक उर्जा नहि सिर्फ परदेसमे मिथिलाकेँ स्थापित करत बल्कि पश्चिमसँ पूब दिस विकासकेँ सेहो ल’ जेबा’ दिस प्रयास करत। जँ अपने लोकनिक अहमदाबाद आ आसपासमे होइ तँ एहि कार्यक्रममे अवस्ये भाग ली। कार्यक्रम रविदिन 8 जुलाई 2018 क’ काॅफ्रेंस हाॅल, सर्किट हाउस, शाहीबाग, अहमदाबादमे दुपहरिया 2:30 बजे सांझ 6:30 बजे धरि चलत।
शाश्वत मिथिलाक ‘‘गुजरात मैथिल परिचर्चा गोष्ठी’’ 8 जुलाई क’ अहमदाबादमे
दिल्ली-मिथिला मिररः साहित्य, संगीत, कला एवं सांस्कृतिक संवर्धन हेतु बनल संस्था ’’शाश्वत मिथिला’’ आगामी 8 जुलाई 2018 क’ गुजरातक अहमदाबाद शहरमे ‘‘गुजरात मैथिल परिचर्चा गोष्ठीक’’ आयोजन क’रय जा रहल अछि। मिथिला विभूति स्मृति पर्व समारोहक सफल आयोजनक बाद मिथिला-मैथिलीक प्रति समर्पित प्रबुद्ध सदस्य लोकनिक एकटा वैचारिक गोष्ठीक आयोजन कएल गेल छल जाहिमे एकटा सुझाब आएल छल जे मिथिलाक विभिन्न मुद्दा पर एकटा उच्चस्तरीय बैसार कएल जाय।


text: पुष्यमित्र जहिया कहियो पूर्णिया अबैत छी त’ ऐ नदीक कछेर मे अबिते टा छी ।नदीकक ई कछेर पूर्णियाक रजनी चौकसँ बायपास जेबाक बाट मे अछि। ई नदी अछि, एकर गबाही ओ छोटकी सनक खाधि द’ रहल अछि। जाहिमे थोड़ेक पानि नजरि आबि रहल अछि। बाकी अन्य क्षेत्र शहरी टोल बनि गेल अछि। प्लॉट काटि क’ बेचि देल गेल अछि आ लोक सभ घर बना लेलनि अछि। मुदा ई लोकनि सभ साल पछताइत छथि, जहन नदी मे पानि भरि जाइत अछि आ टोल डूबि जाइत अछि। ई स्थिति महज पूर्णियाक एकटा घाटक नै अछि, अपितु शहरक लगभग सभ घाटक अछि। लाइन बजार सं खुश्की बजार कें जोड़ैबला क्षेत्र मे कहियो ऐ नदीक पाट एक किमी धरि भेल करै छल। पिछला शताब्दी धरि हम ओ खाधि देखने रही। तहिया लाइन बजार बिहार टॉकीजक पहिने समाप्त भ’ जाइ छल। मुदा आब दूर धरि व्यावसायिक भवन सभ ठाढ़ भ’ गेल अछि। पूर्णिया सिटी (पुरनका शहर) लग नदी कने रमणीय नजरि अबैत अछि। काली मंदिर लग। कोनो पुरान शहरक बीच सं गुजरैत कोनो नदीक एहन दशा देखि क’ दुख होइत अछि। जं नदी के स्वच्छ राखल जाइत, अतिक्रमण रोकल जाइत, त’ ऐ शहरक सुंदरता बढ़ि सकै छल। सरिपहुं, एक समय मे ई नदी पूर्णिया शहरक सुंदरताक कारण भेल करै छल। बिहारक जल संपदा कें अध्येता गजानन मिश्र कहैत छथि जे जहन कोसीक मुख्यधारा पूर्णिया भ’ क’ जाइत छल, तहन ई ओकर एकटा अंग रहै। जाहि सँ कटि क’एकटा जलधारा जलालगगढ़ केर समीप निकलि क’ अमौर दिस चलि जाइत छल आ महानंदा मे मीलि जाइत छल। संभवत: सौरा कोसीक सभसँ पूर्वक धारा भेल करै छल। जहन कोसीक धारा पश्चिम दिस शिफ्ट होम’ लागल त’ एकर आकार घट’ लगलै, मुदा सुंदरता ओहिना रहलै। ऐ नदी कें सभसँ पहिल आघात तहन लगलै जहन अररिया – फारबिसगंज रेल लाइनक लेल पटरी बिछाओल गेल। फेर ई छोटकी नदी मे बदल’ लागल। कोसी सँ एकर संपर्क टूटि गेलै। अखन ऐ नदीक सुंदरता ई अछि जे ई रेणुक गाम औराही–हिंगनाक बगल केर एकटा च’र सँ निकलैत अछि। लगभग 50-60 किमीक दूरी तय क’ क’ पूर्णिया शहर धरि पहुंचैत अछि। पूर्णिया सिटी काली मंदिर धरि एकर स्थिति लगभग एहने रहैत अछि मुदा शुहर मे घुसिते ई कूड़ेदान मे बदलि जाइत अछि। भू माफियाक शिकार भ’ जाइत अछि। 169 total views


text:
पटना। नालन्दा विश्वविद्यालय क चांसलर प्रो डॉ. अमर्त्य सेन कहला अछि जे यूनिवर्सिटी क ट्यूशन फीस मे 50 प्रतिशत क कमी कैल जाएत। ओ मानलाह जे ट्यूशन फीस बेसी अछि आ छात्र क हित मे ट्यूशन फीस मे 50 प्रतिशत क कमी कैल जेबाक चाही। डॉ. सेन बुधदिन नालंदा जिला क राजगीर मे पत्रकार स गपशप क रहल छलाह। ओ कहला- हमरा सेहो काफी चिंता छल जे एहि विश्वविद्यालय मे ओहन लोग सेहो पढ़ाई क हिस्सा बनें जे कोनो प्रकार स इच्छा आ मेधा क बल पर नामांकन त करा लेलक मुदा आर्थिक लाचारी क कारण पढाई स वंचित रहि गेल। ताहि लेल हम फैसला केलहुं अछि जे यूनिवर्सिटी क ट्यूशन फीस मे 50 प्रतिशत क कमी क दी। ओ कहला जे प्राचीन नालंदा विश्वविद्यालय क नष्ट भला पर भारत क सोच छल जे हम एकरा कोना पुनर्जीवित क सकैत छी। सब हक प्रयास स प्राचीन इतिहास कए पुनर्जीवित क अंतर्राष्ट्रीय स्तर पर पठन पाठन आरंभ कैल जा चुकल अछि। एकटा सपना कए हम हकीकत में बदलि चुकल छी।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsaइ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
विपिन चन्द्र पाल
बिपिन चंद्र पाल (बांग्ला:বিপিন চন্দ্র পাল) (७ नवंबर, १८५८ - २० मई १९३२) एक भारतीय क्रांतिकारी छल। भारत के स्वतंत्रता आंदोलनक बुनियाद तैयार करै मे प्रमुख भूमिका निभावे वाला लाल-बाल-पाल क तिकडी मे सँ एक विपिनचंद्र पाल राष्ट्रवादी नेता होए के साथ-साथ शिक्षक, पत्रकार, लेखक आ बेहतरीन वक्ता सेहो छल आ उनका भारत मे क्रांतिकारी विचारक जनक सेहो मानल जाइत अछि।
लाला लाजपत राय, बालगंगाधर तिलक एवं विपिनचन्द्र पाल (लाल-बाल-पाल) क ई तिकडी १९०५ मे बंगाल विभाजनक विरोधमे अङ्ग्रेजी शासनक विरुद्ध आंदोलन केलक जेकरा पैग मात्रा पर जनताक समर्थन मिलल। 'गरम' विचार के लेल प्रशिद्ध ई नेतासभ अपन बात तत्कालीन विदेशी शासक तक पहुँचावे के लेल कतेक एहन तरीकासभ पैदा केलक जे एकदम नव छल। ई तरीका मे ब्रिटेन मे तैयार उत्पादक बहिष्कार, मैनचेस्टर क मिल मे बनल कपडा सँ परहेज, औद्योगिक तथा व्यावसायिक प्रतिष्ठान मे हडताल आदि शामिल अछि।
ओ महसूस केलक कि विदेशी उत्पादक कारणसँ देशक अर्थव्यवस्था खस्ताहाल भ रहल अछि आ एतय के लोग क काम सेहो छिन रहल अछी। ओ अपन आंदोलन मे ई विचारक सेहो आगा रखलक। राष्ट्रीय आंदोलन के दौरान 'गरम धडे' के अभ्युदयक महत्वपूर्ण मानल जाइत अछि किया कि एहीसँ आंदोलनक एक नयाँ दिशा मिलल आ एहीसँ लोग के बीच जागरुकता बढल।


text:
संयुक्त राष्ट्र सङ्घक सदस्य राष्ट्रसभ
संयुक्त राष्ट्र सङ्घमे वर्तमान समयमे १९३ राष्ट्र अपन सदस्यता ग्रहण करि चुकल अछि । सदस्यता प्राप्त कएल प्रत्येक राष्ट्र संयुक्त राष्ट्रक महासभामे अपन प्रतिनिधित्व जनाए सकैत अछि ।[१]
संयुक्त राष्ट्र संघमे कोनो भी नयाँ राष्ट्र सदस्यता पावैक लेल संयुक्त राष्ट्र वडापत्रक अध्याय २ कऽ अनुच्छेद ४ मे भेल व्यवस्था बमोजिम सदस्यता लऽ सकैत अछि :[२]
- संयुक्त राष्ट्र संघ अपन सदस्यता ग्रहण करैलेल सम्पूर्ण राष्ट्रसभक लेल खुल्ला कएल गेल अछि जे राष्ट्र पूर्णरूपसँ शान्तिप्रेमी रहल अछि आ संयुक्त राष्ट्र वडापत्रके मानैक साथ पूर्णरुपसँ व्यवहारमे अपनाए सकैत अछि । साथ संयुक्त राष्ट्रद्वारा कएल निर्णयके मानैलेल कटिबद्ध होइत अछि ।
- संयुक्त राष्ट्रमे सदस्यताक लेल कोनो भी राष्ट्रक प्रवेशक लेल संयुक्त राष्ट्र सुरक्षा परिषदक सिफारिशमे महासभा निर्णय करि सकैत अछि ।
मूलतः मात्र स्वतन्त्र राष्ट्रसभ मात्र सयुक्त राष्ट्र संघक सदस्य बनि सकैत अछि आ वास्तविक रुपमे सब सदस्य स्वतन्त्र राष्ट्र अछि । मुदा संयुक्त राष्ट्रक ४ टा संस्थापक राष्ट्र - बेलारुस, भारत, फिलिपिन्स आ युक्रेन संयुक्त राष्ट्र प्रवेश करैत काल पूर्णरुपसँ स्वतन्त्र नै छल ।
वास्तविक सदस्य[सम्पादन करी]
सदस्य राज्यसभके प्रवेश आ ओ सभसँ सम्बन्धित तिथि नीचा देल गेल तालिकामे अछि ।
सदस्य राष्ट्रसभक स्तम्भक उपरक बटनमे क्लिक करि अपन आधिकारिक पदनाम आ संयुक्त राष्ट्रमे प्रवेश तिथिद्वारा क्रमबद्ध करि सकैत छी ।
सन्दर्भ सामग्रीसभ[सम्पादन करी]
- ↑ "What are Member States?", United Nations।
- ↑ "Charter of the United Nations, Chapter II: Membership", United Nations।
- ↑ "Growth in United Nations membership, 1945–present", United Nations।


text:
पटना । कैबिनेट राज्य मे निजी विश्वविद्याल क स्थापना स संबंधित विधेयक क प्रस्ताव कए सेहो मंजूरी द देलक। कैबिनेट क मंजूरी क बाद आब बिहार मे निजी विश्वविद्यालय क स्थापना संभव भ जाएत। विधानमंडल क चालू सत्र मे एहि सब विधेयक कए पेश कैल जाएत। काफी दिन स एहि पर मंथन चलि रहल छल। कैबिनेट क पिछला बैसार मे सेहो एहि स संबंधित विधेयक अनबाक तैयारी छल। बताउल गेल जे निजी विश्वविद्यालय स्थापना कए सरकार मंजूरी दैत मुदा ओहि पर किछु हद तक नियंत्रण रखबाक सेहो प्रावधान कैल गेल अछि। नगर निगम एरिया मे निजी विश्वविद्यालय लेल कम स कम 5 एकड़ जमीन होएब आवश्यक अछि, जखनकि निगम क बाहर क इलाका मे कम स कम 10 एकड़ जमीन जरूरी अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
दक्षिण
दक्षिण सामान्य: एक संज्ञा, विशेषण या क्रियाविशेषण छी जे एक दिशा या भूगोल दिस इङ्गित करैत अछि । दक्षिण, चारि प्रमुख दिशासभमे सँ एक छी । ई उत्तरके विपरीत अछि आ पूर्व आ पश्चिमक लम्बवत होइत अछि । मानकानुसार एक मानचित्रक नीचा दिस दक्षिण होइत अछि ।
यदि अहाँ सूर्यक तरफ मुख करि खड़ा रहब तँ अहाँक मुख पूर्वक दिस होइत, दक्षिण दिशा अहाँक दाहिना हाथक तरफ रहत, बामा हाथक तरफ उत्तर होइत आ पश्चिम अहाँक पीठ दिस होइत ।[१]
उत्पतिसंपादित करें
सांस्कृतिक अर्थसंपादित करें
सन्दर्भ सामग्रीसभसंपादित करें
- ↑ Campbell, Joseph. The Mythic Image. Princeton University Press, 1981.


text:
छौड़ादानो थाना क्षेत्रक चैनपुर गाम मे बुधक दुपहर एक विवाहिताक संदिग्ध परिस्थिति मे मृत्यु भ’ गेल। काजल देवी (25) चैनपुरक सुनील बैठाकपत्नी छल। हुनकर दू बच्चा अछि। ग्रामीण एवं मृतकाक काका गौरीशंकर बैठा सँ भेटल जानकारीक अनुसार मृतकाक पति सुनील बैठा सात भाइ अछि।
छह भाइ तमिलनाडुक राइस मिल मे मजदूरी करैत अछि। घटनाक समय हुनका मे सँ कियो घर पर नहि छल। मृतका अपना हिस्सा मे नेबोक गाछ लगौने छल। हुनकर दियादनी रोज चोराक’ नेबो तोड़ि लैत छल। एहि सँ दू दिन सँ परिवार मे झगड़ा चलि रहल छल। बुध कें सेहो नेबो कें ल’क’ झगड़ा भ’ रहल छल।
एकर सूचना मृतका अपना पति के फोन सँ देने छल। हुनकर पति फतुहा गामक अपना एक संबंधी कें फोन क’ चैनपुर जाम तथा ओतए कें स्थिति सँ अवगत करएबाक अनुरोध केने छल। हुनका अनुरोध पर जखन हुनकर संबंधी चैनपुर पहुंचल, तँ देखलक जे घर मे काजल देवी मृत पड़ल अछि। हुनकर सासुर वला फरार अछि।
संबंधी द्वारा हल्ला करए पर अगल-बगल के लोक पहुंचल। हुनकर दू वर्षक छोट बच्चा कें सेहो सास, ननद आ दियादनी अपना संग ल’क’ चलि गेल अछि।बड़का बेटा बदहवास हाल मे घटनास्थल पर उपस्थित अछि।
मृतका के काका गौरीशंकर बैठा बतौलनि जे काजलक सासु तिरुपति देवी, ननदि रिभा देवी आ निभा देवी तथा दियादनी तेतर देवी हुनका संग मारिपीट व गला दबाकए हुनकर हत्या क’ देलक अछि। किछु स्थानीय लोक एहि कें आत्महत्या बता रहल छल। घटनाक सूचना भेटए पर पुलिस पहुंच गेल।


text:
उर्मिल बाबू नोत पुरै लेल दोसर गाम गेल रहथि | गामक सीमामे पएर राखिते मांतर कएकरोसँ फेकनाक मृत्युक समाचार भेट गेलन्हि | सुनि दुखी मोने घर दिस डेग झटकारलन्हि | किछु दूर एला बाद रस्तेमे हुनका फेकनाक शवयात्राक दर्शन भेलन्हि | फेकनाक समांग सभ हुनका देख ठमैक गेल | उर्मिल बाबू चटे जा कए फेकनाक झाँपल मुँह उघारि ओकर मुँह देखला आ नम आँखिसँ फेकनाक बेटासँ पूछलथि, "अग्निदाहकेँ व्यबस्था कतए छैक |"
" ठूठी गाछीमे मालीक |"
" दूर बुरि कहिंके, कनीक हमरो आबैक इंतजार तँ करै जैतअ, जीवन भरि हमर जमीन पर काज केलक आ आब मूइला बाद ठूठी गाछी.... | चलअ हमर कsलम चलअ, हमर कsलममे नहि जगहकेँ कमी अछि आ नहि गाछक ओतए दुनूक व्यबस्था छैक " ई कहैत उर्मिलबाबू आगू-आगू आ सभ हुनक पाछु-पाछु हुनकर कsलम दीस बिदा भए गेल |
*****
जगदानन्द झा 'मनु'


text:
सुधा मिश्र ।
घरेमे मनाबी नव वर्ष – सतुवाइन सँग नव अंदाज
विक्रम संवतके पहिल महिना वैशाखके मानल जाति छै।वैशाख संक्रान्तिके नव वर्षके रुपमे मनायल जाति छै। अहि दिनके मिथिला – मधेसमे सतुवानि पावनिके रुपमे सेहो मनायल जाति छै। ए.डी. अनुसार इ पावनि १३/१४ तारिखके परैछै।
अहिबेर नव वर्ष इयाह सोम दिन मनायल जेतै। तदनुसार अप्रिल १३ के परैत छै। नव वर्ष भेलाक कारण अान साल धुमधरकाके सँग मनबवाला नव साल अहिबेर कोरोना महामारी सँ प्रभावित रहतै। विश्वमे महामारीके रुप धेने करोना सँ लोकके जीवन अस्तव्यस्त भचुकल छै।संकटमे प्राण छै। सभक रक्षाके हेतु सरकार द्वारा लकडाउन जारी छै। जीवनक रक्षा हेतु समाजिक दुरी जरुरी छै। ताय अहिबेरक नव साल घरेमे नव अंदाजके साथ मनाबी। अपन परिवारके साथ मनाबी। बाहर बजारके परिकारके बदला शुद्व अा स्वच्छ अपन हाथक बनायल परिकारके सँग बनाबी। जाँन बाँचल रहलै त परुका साल छेबे करै धमगज्जर करलाय। सलहेसक मेला घुमलाय। अफसोस कोभिड-१९ के चल्ते अहिबेर सलहेसक मेलासँ सेहो सभकेउ वंचित रहब।
नव वर्षके सतुवाइन पावनिके रुपमे सेहो मनायल जाति छै।अहिदिन माटिक डाबा या घैलामे पानी भरि उपर सँ सरबा राखल जाति छै। सरबामे सतुवा, गुड अा टिकुला राखि उसरैगक ब्राह्मणके दान देबाक परम्परा रहियाल छै । अहिदिन अहितरह सँ डाबा या घैलामे पानी भरि पुजा कयला सँ घरमे शान्तिके बाँस होइत छै।कलह झंझटसँ उबार होइत छै से विश्वास रहियाल छै। मिथिला – मधेसक हर पावनि प्रकृतिसँ जुडल छै।अपन खेतबारीसँ जुडल छै।अपन गामक गाछ- वृक्षसँ जुडल छै। तहिना इहो पावनि गाछ- वृक्ष, खेतबारी अा प्रकृति सँ जुडल छै। सतुवाइन पावनिमे तापक्रम बढिगेलाक कारण शितल प्राप्तिके लेल डाबा- घैलामे पानि भरि पुजा कायल जाति छै। अपन खेतक नव बदामक सतुवा खायलजाति छै।गाछ- वृक्षक टिकुला खायलजाति छै। ताय तँ मिथिला – मधेसक पावनिके एक अलग अपन मान छै। अपन पहिचान छै।
सतुवानि दिन भोरमे नहासोनाक सब सँ पहिने सतुवा खायके चलन रहियाल छै। अहिदिन सतुवा खेला सँ शत्रु नाश होइत छै से जनविश्वास रहियाल छै। इ पावनि धार्मिक दृष्टिकोण सँगसँगै वैज्ञानिको दृष्टिकोण सँ सेहो तेतबे महत्त्वपूर्ण छै। गर्मीक समयमे सतुवा पेटके गर्मी दुर करैत छै। घैला- डाबामे राखल पानी शितल होइत छै जे गुमार ठाममे रहबालाक आवश्यकता छै। अायुर्वेदके अनुसार सतुवामे गुणेगुण भरल छै। बहुतो रोगके निवारण करैत छै। मिथिला -मधेसक पावनि सर्वगुणी होइत छै।
कोरोना महामारीके बेलगाबके छै। घरेमे रहि पावनि मनाबके छै। मोन चंगा तँ कठौतीमे गंगा।अगर मोन अानन्दित होय तँ पतझड सेहो वसन्त लगैछै।ताय ई संवेदनशील स्थितिमे मोनके बलुवार बनाबी। विधिके इयाह मंजुर बुझि हर परिस्थितिमे अपनाके संयम राखि धैर्यताके साथ रहि। सरसफाइके बेसी सँ बेसी ध्यान दी। बेर बेर साबुनपानि सँ हाथ धोई। अपनो बाँचि सबके बचाबी। नव
वर्ष तथा सतुवाइन पावनिके सम्पूर्ण पाठकविन्दमे ढाकी भरि शुभकामना।


text:
लोक आस्थाक महान पर्व छठि समूचा भारत-नेपाल मे प्रमुखता सं मनाओल जाइत अछि. ई पावनि सभ धर्मावलम्बी लेल समान महत्व रखैत अछि. दुनू पार मिथिला मे एहि पावनि कें ल' लोक मे अपार आस्था अछि. हिन्दू सहित मुस्लिम ओ सिख समुदायक लोक ई पावनि मनबैत छथि. कातिक शुक्ल पक्षक षष्ठी कें मनाओल जायवला छठि सूर्योपासना केर अनुपम विधि-विधान लेल सेहो प्रचलित अछि. पारिवारिक सुख-स्मृद्धि तथा मनोवांछित फलप्राप्तिक लेल ई पावनि मनाओल जाइत अछि. छठ पूजा चार दिवसीय उत्सव अछि. व्रतधारी लगातार 36 घंटा व्रत रखैत छथि.
पहिल दिन कार्तिक शुक्ल चतुर्थी ‘नहाय-खाय’ केर रूप मे मनाओल जाइत अछि. दोसर दिन कातिक शुक्ल पंचमी कें छठिव्रती दिन भरि उपास क' सांझ मे अन्न ग्रहण करैत छथि, एकरा ‘खरना’ कहल जाइत अछि. तेसर दिन कार्तिक शुक्ल षष्ठी कें दिन मे छठि केर प्रसाद बनाओल जाइत अछि. सांझ मे जलकर पर जा सूर्य कें अरघ देल जाइत अछि. चारिम दिन कार्तिक शुक्ल सप्तमी कें भोरे उगैत सूर्य कें अरघ देल जाइत अछि. अंत मे छठिव्रती कांच दूध केर शरबत पी क' आ कनेक प्रसाद खा क' व्रत पूर्ण करैत छथि.
— मिथिमीडिया डेस्क
पहिल दिन कार्तिक शुक्ल चतुर्थी ‘नहाय-खाय’ केर रूप मे मनाओल जाइत अछि. दोसर दिन कातिक शुक्ल पंचमी कें छठिव्रती दिन भरि उपास क' सांझ मे अन्न ग्रहण करैत छथि, एकरा ‘खरना’ कहल जाइत अछि. तेसर दिन कार्तिक शुक्ल षष्ठी कें दिन मे छठि केर प्रसाद बनाओल जाइत अछि. सांझ मे जलकर पर जा सूर्य कें अरघ देल जाइत अछि. चारिम दिन कार्तिक शुक्ल सप्तमी कें भोरे उगैत सूर्य कें अरघ देल जाइत अछि. अंत मे छठिव्रती कांच दूध केर शरबत पी क' आ कनेक प्रसाद खा क' व्रत पूर्ण करैत छथि.
— मिथिमीडिया डेस्क
Tags: पावनि-तिहार


text:
Maithili Language in Rajya Sabha: राज्यसभा केर कार्यवाही मे क्षेत्रीय भाषा सभक उपयोग 2018-2020 मे बहुत बेसी बढ़ल अछि. संस्कृत भाषाक बात करी त' हिन्दी, तेलुगु, उर्दू आ तमिल कें बाद 22 अनुसूचित भाषा मे सब सं बेसी उपयोग भेल अछि. सभापति एम वेंकैया नायडू कार्यवाही मे नियमित रूप सं क्षेत्रीय भाषा सभक उपयोग पर सदन केर सदस्य लोकनि सं आग्रह करैत रहलाह अछि.
राज्य सभा सचिवालय द्वारा जारी आंकड़ा अनुसार, सदन केर कार्यवाही मे हिन्दी आ अंगरेजी व्यापक रूप सं उपयोग होइत रहल अछि. हिन्दी कें अलावे शेष 21 अन्य अनुसूचित भारतीय भाषा केर उपयोग 5 गुन्ना बढ़ल अछि.
डोगरी, कश्मीरी, कोंकणी आ संथाली भाषा केर उपयोग पहिल बेर देखल गेल अछि. ओतहि असमिया, बोडो, गुजराती, मैथिली (Maithili Language), मणिपुरी आ नेपाली भाषा केर उपयोग भेल अछि मुदा से एकटा नमहर अंतराल पर! श्री नायडू सदन सदस्य लोकनि सं संघीय प्रकृति केर भावना रखैत मातृभाषा मे बात रखबाक अपील करैत रहैत छथि. उल्लेखनीय अछि जे ओ स्वयं 10 भाषाक उपयोग केलनि अछि.
2013-17 (329 सिटिंग्स) आ 2018-20 (163 सिटिंग्स) केर अवधि मे क्षेत्रीय भाषा केर उपयोग क्रमशः एना अछि – तमिल (32 आ 18), तेलुगु (19 आ 33), उर्दू (19 आ 24), बांग्ला (6 आ 17), संस्कृत (0 आ 12), मराठी (3 आ 6), ओड़िया (5 आ 6), कन्नड़ (2 आ 5), पंजाबी (2 आ 3), मलयालम (2 आ 0) आ असमिया (0 आ 2).
एहि लिस्ट मे मैथिली भाषा देखबा मे नै आएल अछि, स्पष्ट अछि ततेक कम उपयोग भेल अछि जे कोनो मीडिया रिपोर्ट मे लिस्ट मे राखब उचित नै बूझल गेल अछि. हमरा लोकनि कें अपन क्षेत्रक प्रतिनिधि सं प्रश्न करबाक चाही जे जओ ओ लोकक भाषा पटल पर नै राखि सकै छथि त' लोकक समस्या पटल पर रखबा मे कतेक सक्षम छथि!
Tags: हालचाल


text:
मौरिसनियाक विश्व सम्पदा क्षेत्रसभक सूची
सन् २०१४ धरि मौरिसिनियाक २ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन (युनेस्को)द्वारा विश्व सम्पदा क्षेत्रमे मान्यता प्रदान कएल गेल अछि ।[१]
विश्व सम्पदा क्षेत्रसभक स्थान[सम्पादन करी]
आकृति:World Heritage Sites in Mauritania map
विश्व सम्पदा क्षेत्रसभक सूची[सम्पादन करी]
युनेस्कोद्वारा विश्व सम्पदा क्षेत्र घोषित कएल मौरिसिनियाक सांस्कृतिक आ प्राकृतिक स्थलसभक सूची:
- नाम: विश्व सम्पदा समितिद्वारा देल गेल नाम
- क्षेत्र: राष्ट्रक इलाका आ क्षेत्र
- समय: स्थापना भेल वर्ष
- युनेस्को डेटा: विश्व सम्पदा क्षेत्रमे समावेश कएल गेल वर्ष आ मापदण्ड
- विवरण: सम्पदा क्षेत्रक बारेमे संक्षिप्त विवरण
सन्दर्भ सामग्रीसभ[सम्पादन करी]
- ↑ "World Heritage Properties in Mauritania", UNESCO, अन्तिम पहुँच ३१ मार्च २०१५।
- ↑ "Ancient Ksour of Ouadane, Chinguetti, Tichitt and Oualata", UNESCO, अन्तिम पहुँच २८ मई २०१०।
- ↑ "Banc d'Arguin National Park", UNESCO, अन्तिम पहुँच २८ मई २०१०।


text:
Monday, April 9, 2012
विजय हरीश - भावी–रणनीति
हम बच्चा सभकेँ ट्यूशन पढ़बैत छलहुँ। एक ठाम नव ट्यूशन शुरू करबाक छल। हम ओतए पहुँचलहुँ। मौसम कने गर्म छल। कुर्सीपर बैसते गमछासँ हाथ–मुँह–पोछए लगलहुँ।
तखने कुसंयोगे हमरा दहिना आँखिमे किछु पड़ि गेल। आँखि लिबिर–लिबिर करए लागल। बगलेमे बच्चा सभक दादी बैसल छलि। ओ हमरा दिस कने नजरि कड़ा करैत बाजि उठलीह–“हो मास्टर! आइ तोहर पहिले दिन छिअ आ हमरा तोहर छिच्छा नीक नञि बुझबै छअ”।
हुनकर ई गप्प हमरा टिकासन धरि लेसि देलक। मुदा हम पितमरू भेल हुनका कहलियनि–“नञि माताराम कोनो तेहेन गप्प नञि छै। हम तँ अपनेक आँखिक रोशनी टेस्ट करैत छलहुँ। किएक तँ ओहि हिसाबे ने हम अपन भावी–रणनीति तेँ करब”।
Posted by Unknown at 10:29 PM
Labels: विजय हरीश
Subscribe to: Post Comments (Atom)


text:
Friday, April 6, 2012
सतीश चन्द्र झा - विहनि कथा-नोकरी
पिताक आकस्मिक निधन रमेश कें मोन मे एकटा नव आशाक किरण जगा रहल छलैक। दुखी तऽ छल मुदा भविष्यक आशा मे एकटा पूर्णता के सेहो अनुभव भऽ रहल छलैक। एकटा बेरोजगार व्यक्ति थाकि हारि कऽबैसल पिताक नौकरी पर पूर्णतःआश्रित छल मुदा भगवानक इच्छा पिता सरकारी नोकरी मे रहिते प्रस्थान केलनि आ रमेश कें अनुकंपा पर नोकरी भेट गेलनि। हुनका बैसल मे सरकारी नोकरीक तगमा भेट गेलनि।दू बेकती अपने एकटा नेन्ना एकटा छोट भाय आ एकटा बहीन संगहि समय सँ पहिने बृद्ध होइत हुनक माता। मायक भीजल आँखि मे किछु संतोषक आभा प्रवेश कएलक। परिवार चलब आब फेर कठिन नहि रहत। पिताक बदला ज्येष्ठ पुत्र अपन कर्तव्यक परिवहन अवश्य करताह तकर पूर्ण विश्वास। मुदा आठ दश मास बितिते परिवारक संपूर्ण चित्र अस्पष्ट होमय लागल। जीवनक समटल गति मे व्यवधानक बसात प्रवेश करय लागल। घर खर्च, छोट बेटाक पढ़बाक खर्च, दोकान दौड़िक खगता सभटा अपूर्ण रहय लागल। क्षणिक आयल हर्ष मे एकटा फेर व्यवधान।
एकदिन मायक सहनशक्ति टूटि गेलनि तऽ रमेश के कहलथि बौआ एना किअए भऽ रहल अछि, बाबू जा धरि छलाह सबहक आवश्यकता पुरौलथि मुदा अहाँ नोकरी करितो सभटा पाइ कौड़ी की करै छी से किछु नहि बुझि पबै छी। माय! तू की बुझबिही! आब पहिलका समय नहि छै। पाइ कौड़ीक कोनो मोल नहि छैक। झण दऽ खर्च भऽ जाइत छैक। ओना तोरो लग तऽ बाबूक भविष्यनिधि आ एल आइ सी आदिक पाइ तऽ छौहे किए नै खर्च करै छैह। तू की करबै पाइ लऽ कऽ। वहीनक वियाह तऽ जेना जे हेतै से हेबे करतै।
माय तऽ सत्ते नहि बुझि सकलीह। साले भरि मे कोना एतेक परिवर्तन भऽ गेलैक। नहि जानि समय के दोष छैक अथवा संसारक देखा देखी बनि रहल नव परंपरा जाहि मे पुत्र अपन परिवार कें रूप मे मात्र अपन पत्नी आ बच्चा के बुझैत छथि।
नहि जानि लोक पुत्रक अभिलाषा मे अतेक कियै विचलित रहैत अछि। सोचैत सोचैत अपन पतिक फोटो के समक्ष ठाढ़ भऽ ओ अपन बीतल समय के ताकय लगली ।
Posted by Unknown at 9:24 AM
Labels: सतीश चन्द्र झा
Subscribe to: Post Comments (Atom)


text:
जेठक प्रचंड दुपहरियाक मे जखन छाँहों छाँह तकैत छैक घाम सँ लथपथ चिप्पी लागल मैल पढ़िया नुआँ, जे ओकर लाज के झँपबा मे मुश्किंल सँ समर्थ भऽ रहल छलैक, पहिरने एकटा स्त्री कोर मे एकटा दू-तीन बरखक नेना के लऽ कऽ हमरा सोझाँ ठाढ़ भऽ जाईत आछ । किंताब पर सँ हमर नजरि ओकरा दिस जाईत आछ । ओ स्त्री हमरा सँ याचना करैत आछ किंछु खेबा लेल देबाक। कहैत आछ जे काल्हि रातिये सँ ओकरा दुनू माय-बेटा के मुँह मे अन्नक एकोटा दाना नहिं गेलैक आछ । हमरा दया आबि जाईत आछ ओकरा पर । आँगन जा कऽ माय के कहैत छियैक । माय भनसा घर मे जा कऽ देखैत आछ - 'पोछि-पाछि कऽ दू मुट्ठी भात भेलै कनेके दालि बाँचल छई तरकारी तऽ बचबे ने केलै । कतऽ छई ओ ? कही बारी सँ केराक दू टुक पात काटि अनतै । अपना बासन मे तऽ नहिं देबई खाय लेल । '
ओ स्त्री केराक पात लऽ कऽ दुरूक्खा मे छाँह मे बैस गेल । माय भात आ दालि ओकरा आगू मे परसि देलकै । हमर आग्रह पर कनेक आमक वुच्चो दऽ देने छलै । ओ स्त्री अपन नेना के अपना हाथ सँ खुआईये रहल छलै तैयो ओ अनभरोस नेना अपने दुनू हाथ लगा कऽ भकोसऽ लागल रहै । तखने ओ स्त्री अपन बामा हाथ सँ नेना के दुनू हाथ पकड़ि कऽ कात कऽ देलकै आ अपने पैघ-पैघ कौर गीड़य लगलै । नेना भुईंयाँ मे ओंघरिया मरैत रहलै ।


text:
पटना । बिहार सरकार राज्य मे निवेश क सही तस्वीर अनबा लेल आब एहन निवेश प्रस्ताव क मंजूरी खत्म करत जेकरा कई साल पहिने मंजूरी भेटल, मुदा एखन धरि कोनो निवेश नहि कैल गेल अछि। सरकारक एहि फैसला स राज्य लग निवेश प्रस्ताव क कुल लागत मे करीब 2.5 लाख करोड़ टकाक कमी एबाक आशंका अछि। राज्य क उद्योग विभाग क प्रधान सचिव नवीन वर्मा क अनुसार सरकार राज्य क औद्योगीकरण क काफी कोशिश क रहल अछि। एकर नतीजा अछि जे सरकार लग निवेश क काफी प्रस्ताव आबि रहल अछि जेकरा मंजूरी देबा लेल राज्य निवेश प्रोत्साहन बोर्ड (एसआईपीबी) क गठन कैल गेल अछि। बोर्ड ज्यादातर प्रस्ताव कए अपन मंजूरी देने अछि, किछु प्रस्ताव पर निशेव सेहो भेल, मुदा मंजूरीक दौरान कईटा अगंभीर प्रस्ताव कए सेहो मंजूरी भेट गेल अछि जाहि स राज्य मे निवेश प्रस्ताव क स्तर काफी प्रभावित भ गेल अछि। इ तस्वीर हकीकत स काफी दूर जा चुकल अछि। ओ कहला जे सरकार एहन प्रस्ताव कए देल गेल मंजूरी खत्म करबा लेल योजना तैयार क रहल अछि। एहि स राज्य मे निवेश क तेज रफ्तार क सही तस्वीर लोक कए सामने आबि सकत। संगहि, निवेशक जल्द स जल्द अपन योजना कए जमीन पर अनबा लेल सक्रिय हेताह। वर्मा कहला जे एसआईपीबी बिहार मे एखन धरि 3 लाख करोड़ स बेसी क निवेश प्रस्ताव कए मंजूरी द चुकल अछि, जखन कि जमीन पर निवेश महज 5-6 हजार करोड़ टका क भ सकल अछि। वर्मा क कहब अछि जे सरकार क उपलब्धि छोट नहि अछि मुदा जमीन पर निवेश नहि भेला स उपलब्धि देखार नहि भ पाबि रहल अछि। सूत्र क कहब अछि जे सरकार अपन एहि नीतिक सबस पहिने बिजली परियोजना क प्रस्ताव कए भेटल मंजूरी कए खत्म करबा मे करत।
राज्य सरकार क एकटा वरिष्ठ अधिकारी कहला जे बिहार क संग विश्वास संकट छल। कईटा निवेशक बिहार उद्योग नीति कए जांचबा लेल एहिना प्रस्ताव द देने छलाह। एहन सबस बेसी प्रस्ताव ऊर्जा क्षेत्र मे आयल छल। एहि लेल ऊर्जा क्षेत्र क अगंभीर प्रस्ताव क मंजूरी कए सबस पहिने निरस्त कैल जाए। एकर बाद चीनी मिल क क्षेत्र मे सेहो एहन कईटा प्रस्ताव देखा रहल अछि। एहि क्षेत्र मे सेहो काफी साफ-सफाई क जरूरत अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
शनिदिन 660 क जगह पर भेल 675 मेगावाट उत्पादन
90 दिन क भीतर कॉमर्शियल ऑपरेशन क होएत घोषणा
बिहार कए भेटत 330 मेगावाट बिजली
पटना । बाढ़ थर्मल पावर स्टेशन क यूनिट संख्या चार स पूरा क्षमता क संग बिजली क उत्पादन शुरू भ गेल। एकर पुष्टि बाढ़ थर्मल पावर स्टेशन क सहायक प्रबंधक जनसंपर्क विश्वनाथ चंदन केलथि अछि। ओ कहला जे शनिदिन सांझखन 660 मेगावाट क क्षमता क एहि यूनिट मे फुल लोड पर बिजली क उत्पादन शुरू भेल, जे देर राति बढ़िकए 675 मेगावाट तक पहुंच गेल। फुल लोड क संग उत्पादन शुरू भेलाक नब्बे दिन क भीतर एहि यूनिट क कॉमर्शियल ऑपरेशन क घोषणा क देल जाएत। एकर बाद बिहार समेत पूर्वी क्षेत्र क राज्य कए बिजली भेट सकत। ज्ञात हुए जे पिछला मास सिंक्रोनाइजेशन क अवधि समाप्त भ गेल छल। एकर बाद इ नेशनल ग्रिड स जुड़ि गेल छल। आब एहि थर्मल पावर स्टेशन मे 660 मेगावाट क क्षमताक स्टेज दू क यूनिट संख्या चारि क टरबाइन तीन हजार आरपीएम क रफ्तार स चलि रहल अछि। इ यूनिट स्वतंत्र फ्रिक्वेंसी सेहो हासिल क सीधा नेशनल ग्रिड कए बिजली द रहल अछि। नब्बे दिन तक नेशनल ग्रिड कए ट्रायल क तौर पर एहि ठामक बिजली आपूर्ति होएत। कोनो हाल मे आब अगिला वर्ष फरवरी तक एहि संयंत्र स बिहार समेत कईटा राज्य कए बिजली उपलब्ध करा देल जाएत। बिहार कए एहि यूनिट स पचास फीसदी यानी 330 मेगावाट बिजली भेटत। बिहारक इ पहिल सुपर क्रिटिकल तापघर अछि, जे कम ईधन मे पूरा क्षमता क संग बिजली क उत्पादन क रहल अछि। आब 660 मेगावाट क यूनिट संख्या पांच क कमीशनिंग शुरू क देल गेल अछि। जुलाई स एहि यूनिट मे सेहो उत्पादन शुरू भ जाएत। फेर स्टेज-एक मे 660 मेगावाट क क्षमता क बचल तीन यूनिट क कमीशनिंग आ सिंक्रोनाइजेशन क काज शुरू होएत। फेर सबटा पांच यूनिट स 33 सौ मेगावाट बिजली क उत्पादन होएत। वर्ष 2016 तक बाढ़ थर्मल पावर स्टेशन क सबटा यूनिट स 33 सौ मेगावाट बिजली भेटत।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
नकदी कें जगह पर क्रेडिट कार्ड बहुत उपयोगी साबित होयत अछि। एकर मदद सं यात्रा कें दौरान कैश संगे ल’ चलबाक आवश्यकता नै होयत अछि। बीतल किछू वर्ष मे क्रेडिट कार्ड कें चलन तेजी सं बढ़ाल अछि. क्रेडिट कार्ड कें महत्वा क’ देखैत, एकर यूजर केर संख्या तेजी सं बढ़ी रहल अछि। अहाँ क्रेडिट कार्ड अपन जरूरत कें हिसाब सं चुनू। यदि अहाँ सेहो क्रेडिट कार्ड कें लेल अप्लाई क’ रहल छी त’ किछू जरूरी बात पर ध्यान दी। हम ई खबर मे अहाँके बता रहल छी जे क्रेडिट कार्ड लेबैत समय अहाँके कुन-कुन बात क’ ध्यान रखबाक चाहि…
क्रेडिट कार्ड फीस: ज्यादातर क्रेडिट कार्ड कंपनी वार्षिक शुल्क लैत अछि, परन्तु किछू कंपनी एहन अछि जे, जाहि वर्ष न्यूनतम राशि खर्च करय पर कोनो शुल्क नै लैत अछि। त’, एहन कंपनी कें क्रेडिट कार्ड चुनि जे न्यूनतम शुल्क वसूलयत होय।
डिस्काउंट/कैश बैक: क्रेडिट कार्ड कें जरिये खरीदारी करबाक जेना ऑनलाइन शॉपिंग, मूवी टिकट बुकिंग, फ्लाइट टिकट बुकिंग आदि कें बिल भुगतान पर डिस्काउंट आ कैश बैक ऑफर मिलयत अछि। अहि लेल एहन क्रेडिट कार्ड चुनि जाहि पर ज्यादा सं ज्यादा ऑफर आ डिस्काउंट मिलयत होय।
रिवॉर्ड प्वाइंट: क्रेडिट कार्ड कें खर्च कें आधार पर ज्यादतर क्रेडिट कार्ड रिवॉर्ड प्वाइंट दैत अछि। जकरा कैश मे आ नॉन मॉनेटरी गिफ्ट मे बदलल जा सकेत अछि। जखन, रिवॉर्ड प्वाइंट कार्ड अलग-अलग होयत अछि।
नकद निकासी शुल्क: क्रेडिट कार्ड कें जरिए ATM सं नकद निकासी पर शुल्क आ ब्याज लगैत अछि। अहि लेल अहाँ एहन क्रेडिट कार्ड चुनि जे नकद निकासी पर न्यूनतम ब्याज आ शुल्क लैत होय।
कस्टमर केयर सेव: क्रेडिट कार्ड कें लेल अप्लाई करय सं पहिने बैंक आ क्रेडिट कार्ड कंपनी केर ग्राहक सेवा कें बारे मे पूछताछ करबाक चाहि। कियैक आइ-कइल क्रेडिट कार्ड क’ ल’ धोखाधड़ी कें मामला लगातार बढ़ी रहल अछि। अहि लेल निक कस्टमर सर्विस भेनाइ जरूरी अछि। भविष्य मे, अगर अहाँ कें क्रेडिट कार्ड सं संबंधित कोनो समस्या होयत अछि आ कस्टमर सर्विस निक नै अछि त’ फेर अहाँ कें परेशानी भ’ सकेत अछि।


text:
डीएमसीएच बनल सबस पैघ अस्पताल
वर्तमान 980 बेड संग जुडल 960 बेड वाला सुपर स्पेशियलिटी सर्जरी अस्पताल
1878 मे सहो छल दरभंगा मे संयुक्तप बंगालक दोसर सबस पैघ अस्पीताल
पटना । इतिहास एक बेर फेर दोहरा गेल। दरभंगा मेडिकल कॉलेज अस्पताल (डीएमसीएच) कए बिहार क दोसर आ उत्तर बिहार क सबस पैघ अस्पताल बनेबाक मंजूरी भेट गेल अछि। एहि ठाम 960 बेड क एकटा अलग सुपर स्पेशियलिटी अस्पताल बनत, जाहि मे इमरजेंसी समेत सब तरह क सर्जरी क सुविधा रहत। डीएमसीएच परिसर मे प्रस्तावित एहि अत्याधुनिक सुपर स्पेशियलिटी सर्जरी अस्पताल क निर्माण लेल स्वास्थ्य विभाग 579 करोड़ रुपए क योजना कए स्वीकृति द देलक अछि। निर्माण मे पर्यावरणीय मानकक पूरा ध्यान रखबा लेल एकरा ‘ग्रीन बिल्डिंग प्रोजेक्ट’ नामकरण कैल गेल अछि। उल्लेयखनीय अछि जे 1878 मे तिरहुत सरकार महाराजाधिराज लक्ष्मेश्वर सिंह संयुक्त बंगाल क दोसर आ बिहार क सबस पैघ 280 बेड वाला अस्पाताल लेडी डेफरीन नाम पर दरभंगा मे स्था्पित केने छलाह। एहि अस्प ताल मे देशक चर्चित डाक्टर इलाज करैत छलाह। 1925 मे तिरहुत सरकार महाराजाधिराज रामेश्वलर सिंह दरभंगा मे एहि अस्पडतालक संग टेम्लेम क नाम पर एकटा मेडिकल स्कूहल खोलल गेल, जे 1946 मे कॉलेज क दर्जा पाबि लेलक, जे आइ दरभंगा मेडिकल कॉलेज अस्पताल (डीएमसीएच) क नाम स प्रसिद्ध अछि। जखन कि लेडी डेफरीन अस्पगताल 1934 मे क्षतिग्रस्त भवन क मरम्मत क बाद लेडी बेल्डिंगटन हास्पीटल क नाम पर प्रसिद्ध भेल। वर्तमान मे 280 बेड क इ अस्प ताल महाराजाधिराज कामेश्वर सिंह चैरिटेबुल न्याटस क तहत संचालित होइत अछि।
एकहि भवन मे बनत कैजुएल्टी, रेडियोलॉजी आ सेंट्रल लैब
दरभंगा मेडिकल कॉलेज अस्पताल (डीएमसीएच) परिसर मे प्रस्तारवित अस्पताल क खासियत इ रहत जे एहि ठाम ट्रॉमा यानी दुर्घटना आ अति गंभीर मरीज लेल 24 घंटा सुदृढ़ सुविधा रहत। संगहि एकहि भवन मे ऑपरेशन आ ओहि मे सहयोग लेल सब तरह क (रेडियोलॉजी आ पैथोलॉजी) जांच क माकूल व्यवस्था होएत। प्रस्तावित सात मंजिला भवन मे कैजुएल्टी क तीमारदारी लेल विशेष प्रबंध कैल जायत। एहि सुपर स्पेशियलिटी सर्जरी अस्पताल क 960 आ डीएमसीएच क वर्तमान 980 बेड पर भर्ती सबटा मरीज क देखभाल लेल एकटा अलग प्रशासनिक भवन बनाउल जाएत। डॉक्टर आ कर्मी लेल अलग-अलग पांच-पांच मंजिला दूटा भवन बनत। एहि अस्पबताल क निर्माण भेला स उत्तर बिहार क चारिटा प्रमंडल तिरहुत, दरभंगा, कोसी आ पूर्णिया क डेढ़ दर्जन जिला क लोक कए पटना जेबा स मुक्ति भेट जायत। मुजफ्फरपुर या बेतिया मेडिकल कॉलेज अस्पताल मे सेहो अति गंभीर मरीज क लेल 24 घंटे इलाज क व्यवस्था नहि भेला पर डीएमसीएच मे एहि योजना कए स्वीकृति देल गेल अछि।